title: Ljalovon kulttuuri

text: Ljalovon kulttuurista tiedetään runsaasti asuinpaikkoja. Näistä maininnan arvoisia ovat muun muassa Sahtyša-2 (), Ljalovo-3 (), Stariša-3 (), Ratkovo (), Bogdarnja (), Borok (), Gostets (), Tšaša (), Elhovitsy (), Žohovo (), Kuznetsy (), Zamostje-2 (), Ivanovskoje-7 () ja Zvenigorod-1 ().


title: Ljalovon kulttuuri

text: Asumuksien pohjat olivat yleensä pyöreitä tai soikeita. Ne oli kaivettu osittain maahan ja niiden sisällä oli usein tulisija. Harvinaisissa tapauksissa asumuksen maanalaisen pohjan hirsirakenteita on säilynyt havaittavissa määrin.


title: Ljalovon kulttuuri

text: Hautaukset tehtiin asuinpaikan lähelle tai aivan asumusten viereen. Haudat oli tehty ahtaisiin maakuoppiin, jossa vainajalle annettiin hauta-antimina korkeintaan pieni määrä koruja ja aseita tai työvälineitä. Hautoihin on myös siroteltu punamultaa.


title: Ljalovon kulttuuri

text: Esimerkiksi asuinpaikan "Sahtyša IIa" yhteydestä on löydetty suuri kalmisto, jonka hautaukset kuultuvat Ljalovon- (15 hautaa) ja Volosovon kulttuuriin (57 hautaa). Ljalovon hautaukset ajoitettiin noin 5500−4500 eaa.. Vain neljässä haudassa oli hauta-antimia ja vain neljässä haudassa oli punamultaa. Kahdesta haudasta otettiin ihmisen luusta kollageenia, jonka perusteella heidän ravintonsa todettiin kalavoittoiseksi. Haudassa nro 65 oli asetettu savi-idoli 35−45 vuotiaan naisvainajan alle. Hauta-antimiltaan rikkain hauta oli nro 22. Noin 20−25 vuotiaan naisvainajan mukaan oli laskettu hautaan kaksi luutikaria, luuharppuuna ja eläimen hampaasta valmistettu riipus. Toisessa tikarissa oli kahvaan hiottu ihmiskasvot.


title: Ljalovon kulttuuri

text: Keramiikka koostui erikokoisista astioista, joista suurimmat olivat 50 cm korkeita ja halkaisijaltaan 40 cm. Astioiden ulkopinta oli koristeltu kauttaaltaan tiheällä kuoppakuvioinnilla ja harvoilla lyhyillä kampaleimoilla.


title: Ljalovon kulttuuri

text: Piikivestä valmistettiin keihäänkärkiä, nuolenkärkiä, kaapimia, veitsiä ja muita leikkaavia työvälineitä. Myös muita kivilajeja käytettiin. Esimerkiksi kirveitä ja talttoja valmistettiin liuskekivistä hiomalla.


title: Ljalovon kulttuuri

text: Puu- ja luuesineet lahoavat maassa hyvinkin nopeasti eikä sitä säily nykypäivään asti muuten kuin erittäin hapettomissa ja vakaissa olosuhteissa. Keski-Venäjällä tällaiset olosuhteet on vallinnut joidenkin asuinpaikkojen ympäristöissä. Silloin löytyy puusta, luusta, kaarnasta, tuohesta ja kasvikuidusta valmistettujen esineiden jäänteitä. Tällaisten esineiden kautta kivikauden elämästä saa hyvin monipuolisen kuvan.


title: Ljalovon kulttuuri

text: Sekä puusta että luusta valmistettiin paljon työvälineitä. Luiset nuolenkärjet, väkäselliset harppuunan kärjet ja luiset ongenkoukkut korostavat enstisestään linnustuksen ja kalastuksen merkitystä. Katiskat ja kalaverkkojen jäänteet, kuten kellukkeet, verkon jäänteet ja narunpätkät kertovat päivittäisten kalatuksen merkityksestä.


title: Ljalovon kulttuuri

text: Saviastioiden rinnalla käytettiin niitä paljon ylsiempiä koreja ja tuohikkoja. Myös lusikoiden ja kauhojen kaivertaminen puusta oli yleistä. Puutöitä arvostettiin selvästi, koska esineisiin muotoiltiin esimerkiksi sorsan- ja hirvenpääkoristeita.


title: Ljalovon kulttuuri

text: Kivikauden taiteeksi luetaan kalliopiirrokset ja -maalaukset, esineiden kuviointi ja erilaiset veistokset. Esimerkiksi "Ivanovoskajan "asuinpaikalta löytyi hiomakivi, jonka pehmeään pintaan oli piirretty mies ja eläin. Miehellä oli jousi, jolla hän osui eläintä rintaan. Kuviot oli piirretty kaavamaisesti hahmottamalla, mutta erityisesti nuolen vartta oli vahvistettu toistamalla vetoja useita kertoja.


title: Ljalovon kulttuuri

text: Esimerkiksi lusikan tai kauhan varsi muotoiltiin usein eläimen pääksi. Esimerkiksi "Sahtyšan" asuinpaikoilta löytynyt katkennut kahva esittää realistisesti muotoiltua sorsan päätä, jonka piirteiden ilmaisua pidetään taidokkaana.


title: Ljalovon kulttuuri

text: Kulttuurin nimi voidaan johtaa ensimmäisestä löydetystä asuinpaikasta, joka löydettiin Ljalovon kylästä 40 kilometriä Moskovasta itään vuonna 1922−1925. Kaivauksia johti B.S. Zhukov. Muita kulttuuria tutkineita ovat olleet A.J. Bruce, V.M. Rauschenbach, V.P. Tretjakovin, D.A. Krainov ja A.A. Formosan. Näitä kulttuurin jäänteitä pidettiin pitkään Venäjän vanhimpien asukkaiden asuinpaikkoina, kunnes löydettiin Ylä-Volgan kulttuuri.


title: Uumajanjoki

text: Uumajanjoki () on eräs Pohjois-Ruotsin suurimmista joista. Sen pituus on 467 kilometriä ja valuma-alue 26 815 km². Joki saa alkunsa läheltä Norjan rajaa ja laskee Merenkurkkuun Uumajan kaupungin kohdalla. Joessa on 18 voimalaitosta, jotka tuottavat yhteensä 1 267 MW sähköä. Suurin voimalaitos on nimeltään Stornorrfors.


title: Ristiinan kirkko

text: Ristiinan kirkko on Mikkelin Ristiinassa sijaitseva puinen ristikirkko. Kirkko valmistui vuonna 1775 ja rakennusmestarina toimi Eskil Collenius. Kirkon alttaritaulu on Alexandra Såltinin maalaama.


title: Ristiinan kirkko

text: Ristiina erotettiin itsenäiseksi kirkkoherrakunnaksi 1649 ja samana vuonna valmistui seurakunnan ensimmäinen kirkko. Kirkon rakennutti Pietari Brahen puoliso Kristiina Katariina Brahe. Huonokuntoisen ja pienen kirkon tilalle valmistui 1775 nykyinen kirkko. Vuonna 1843 kirkkoa laajennettiin ristisakaroiden väliin rakennetuilla suorakulmaisilla osilla. Kirkkoa voikin nykymuodossaan pitää kahtamoisena eli kaksoisristikirkkona. Kirkko on peruskorjattu 1997.


title: Ristiinan kirkko

text: Kirkon sankarihautausmaan sankariristi on paljastettu vuonna 1951 ja sen on suunnitellut kuvanveistäjä Ilmari Wirkkala.


title: Hiroyoshi Nishizawa

text: Hiroyoshi Nishizawa (27. tammikuuta, 1920 – 26. lokakuuta, 1944) oli keisarillisen Japanin laivaston taistelulentäjä ja hävittäjä-ässä toisessa maailmansodassa. Nishizawa syntyi 27. tammikuuta 1920, sakea valmistavan yhtiön johtajan poikana Naganon prefektuurissa. Hiroyoshi liittyi laivastoon vuonna 1936, työskenneltyään lankatehtaalla. Nishizawa valmistui 1939 laivastopilotiksi. Hän lensi Mitsubishi A6M Reisen- eli "Zero"-konetyypillä, jota ennen A5M "Claude"lla.


title: Hiroyoshi Nishizawa

text: Myöhemmin Hiroyoshi Nishizawasta tuli eräs Japanin eniten ilmavoittoja keränneistä hävittäjälentäjistä, sekä yksi ""Rabaulin Siivouskolmikon"" kolmesta jäsenestä. Nishizawaa koulutti Saburō Sakai. Hänen arvonsa oli sotilasmestari ja hän keräsi 36 pudotusta Sakaidan mukaan. Muut tämän lentokolmikon jäsenestä ja ässistä, olivat Saburō Sakai ja Toshio Ōta. Sakain muistelmateos nimeltä "Samurai!" nosti Nishizawan kuuluisuuteen. Nishizawan lempinimi oli "Paholainen", hän pudotti yhdessä yksittäisessä ilmataistelussa 6 kappaletta Grumman F4F Wildcateja, mikä tapahtui 7. elokuuta 1942.


title: Hiroyoshi Nishizawa

text: Osana Nishizawan nimeen liittynyttä legendaa, oli tämän lentäminen ilman laskuvarjoa. Hän vastusti Japanin lentojoukkojen pysyväistä määräystä laskuvarjon käyttämisestä lentotehtävillä, koska koki hallitsevansa paremmin lentokonettaan ilman sitä. Vaikka Hiroyoshi Nishizawa oli etenkin kaartotaisteluitten asiantuntija, hän ei onnistunut kouluttajan ominaisuudessa niinkään hyvin. Häneltä puuttui Sakaidan mukaan tarvittava motivaatio tehtävässä, johon oli turhautunut. Monen muun johtavan huippuässän tavoin, Nishizawa oli yksilötaistelija. Hän oli myös eräänä keskeisenä avainhenkilönä, suojaamassa ensimmäistä menestyksellistä kamikaze-itsemurhalentotehtävää Leytenlahden taistelussa 25. lokakuuta 1944. Nishizawa menehtyi kuitenkin itse jo seuraavana päivänä.


title: Hiroyoshi Nishizawa

text: Nishizawa pyysi siirtoa kamikaze-lenjäjäksi, mutta tähän pyyntöön ei suostuttu - koska tämä oli liian arvokas hävittäjälentäjänä. Hän kuoli ollessaan matkustajana, armeijan lentojoukkojen Ki-49 Donryu "Helen" -tyyppisessä pommikoneessa 26. lokakuuta 1944. Hän oli matkalla hakemaan taistelukoneita täydennyksenä lentorykmenttiinsä. Armeijan ilmavoimien Ki-49 Donryu "Helen" -sotilaslentokone ammuttiin alas lentomatkan aikana, Grumman F6F Hellcat-hävittäjien toimesta. Nishizawaa kuljettaneen koneen on oletettu myös olleen DC-3 -tyyppiä. Hiroyoshi Nishizawa ylennettiin postuumisti luutnantiksi.


title: Stan Rogers

text: Stan Rogers (29. marraskuuta 1949 Hamilton – 2. kesäkuuta 1983 Cincinnati) oli kanadalainen laulaja-lauluntekijä. Rogers tunnettiin täyteläisestä baritoniäänestään ja folk-lauluistaan, jotka hän usein kirjoitti ja esitti perinteisellä kelttiläisellä tyylillä. Hänen musiikkinsa ei saavuttanut laajaa soittoa kaupallisilla radiokanavilla, eikä häntä elinaikanaan tunnettu folk-piirien ulkopuolella.


title: Stan Rogers

text: Rogers sai surmansa 2. kesäkuuta 1983 Air Canadan lennolla 797 syttyneessä tulipalossa.


title: Metzeral

text: Metzeral on kunta Koillis-Ranskassa Haut-Rhinin departementissa Alsacen alueella. Kunnan nähtävyys on Emm’n kirkko, "Église de l'Emm". Se on omistettu ensimmäisessä maailmansodassa, ja erityisesti vuonna 1915 Metzeralin taisteluissa kaatuneille. Legendan mukaan kirkko on rakennettu samalle paikalle, missä on sijainnut Emmalle omistettu kappeli. Emma oli Rolandin vaimo, joka on kummitellut tällä paikalla Rolandin kuoltua Roncevaux’n taistelussa vuonna 778.


title: Cinnamon Hearts

text: Cinnamon Hearts on ranskalais-suomalaisen popduon Eva & Manun toinen studioalbumi, joka julkaistiin 29. elokuuta 2014. Albumin ovat tuottaneet Tuomo Prättälä ja Olavi Louhivuori. Albumi nousi ensimmäisellä listaviikollaan Suomen virallisen albumilistan viidenneksi.


title: Cinnamon Hearts

text: Albumin ensimmäinen single ”Cinnamon Hearts” julkaistiin 13. kesäkuuta 2014. Kappale nousi julkaisunsa jälkeen 47:nneksi soitetuimmaksi radiokappaleeksi. Lokakuussa 2014 albumin kappaleesta ”Empty” julkaistiin musiikkivideo, mutta kappale jäi ilman listasijoituksia. Marraskuussa 2014 viikolla 48 kolmas single ”There Is Nobody Like You” nousi radiolistalle ja vuoden 2015 ensimmäisellä viikolla se nousi parhaalle sijoitukselleen 58:nneksi.


title: Cinnamon Hearts

text: Levy-Eskot valitsi albumin kuukauden levyksi syyskuussa 2014.


title: Skelleftejoki

text: Skelleftejoki (myös Skelleftenjoki, ) on eräs pohjois-Ruotsin suurimmista joista. Sen pituus on 440 kilometriä ja valuma-alue 11 731 km². Joki saa alkunsa Norjan rajalta ja laskee Perämereen Skellefteån kaupungin kohdalla. Joen 14 voimalaitosta tuottavat yhteensä 870 MW sähköä.


title: David Strauss

text: David Friedrich Strauss (17. tammikuuta 1808 Ludwigsburg – 8. helmikuuta 1874 Ludwigsburg) oli saksalainen teologi ja kirjailija. Hänen kirjansa "Leben Jesu" sai osakseen paljon huomiota. Strauss oli saanut vaikutteita Hegeliltä, ja näki kristologian ja etenkin ylösnousemusopin lähinnä myyttinä. Straussin mukaan Jeesuksen opetukset sisälsivät "inhimillisyyden idean", mutta Jeesus oli kuitenkin vain tavallinen ihminen.


title: Assassin’s Creed Unity

text: Assassin’s Creed Unity on Ubisoft Montrealin kehittämä ja Ubisoftin julkaisema "Assassin’s Creed" -pelisarjaan kuuluva toimintaseikkailupeli. Peli julkaistiin Microsoft Windowsille, PlayStation 4:lle ja Xbox Onelle lokakuussa 2014. "Unity" on pääsarjan seitsemäs osa ja jatko-osa pelille "".


title: Assassin’s Creed Unity

text: Peli sijoittuu Ranskan suuren vallankumouksen aikaiseen Pariisiin. Päähenkilö on Arno Dorian, Versaillesissa syntynyt ranskalaismies.


title: Assassin’s Creed Unity

text: Pelin kehitys alkoi pian "in" (2010) valmistumisen jälkeen. Ensimmäiset kuvat "Unitysta" julkaistiin maaliskuussa 2014. Kuvissa näkyi salamurhaaja Pariisissa. Pian Ubisoft varmisti pelin olemassaolon ja kertoi kehitysajan ylittäneen kolme vuotta. E3 2014 -tapahtumassa esiteltiin pelin traileri ja pelivideota sekä paljastettiin muun muassa moninpelin yhteistyömahdollisuus.


title: Assassin’s Creed Unity

text: "Unityssa" on edeltäjistään tutut taistelu- ja hiiviskelymekaniikat. Uutena osiona pelissä on yhteistyöhön keskittyvä moninpeli, jossa 2–4 pelaajaa suorittavat tietynlaisia tehtäviä. Moninpelissä oma pelihahmo näyttää aina yksinpelin päähenkilö Arnolta ja muut pelaajat satunnaisilta veljeskunnan jäseniltä.


title: Assassin’s Creed Unity

text: Uutuusase on ”Phantom Blade”, käsivarresta ammuttava pieni varsijousi, jonka tarkoitus on samankaltainen edeltäjistä tutun piiloterän () kanssa.


title: Assassin’s Creed Unity

text: Tarinan edetessä pelattava hahmo oppii uusia parkour-tekniikoita, jotka auttavat navigoimisessa liikkumisessa. Parkour-taitoja voi myös ostaa.


title: Assassin’s Creed Unity

text: Peli hyödyntää alustojen tehoja niin paljon, että kehitystiimi on onnistunut saamaan ruudulle 1 000 tekoälyhahmoa. Hahmojen kerrotaan käyttäytyvän itsenäisesti sekä tapahtumiin ja ympäristöön reagoivasti.


title: MINT

text: MINT-maihin lukeutuvat Meksiko, Indonesia, Nigeria ja Turkki. Lyhenne muodostuu näiden maiden englanninkielisten nimien alkukirjaimista ja sitä on käytetty lähinnä kansainväliseen talouteen ja sijoittamiseen liittyvissä yhteyksissä. Lyhenteellä viitataan neljään väkiluvultaan suurimpaan sellaiseen niin sanottuihin BRICS-maihin kuulumattomaan maahan, joiden painoarvon kansainvälisessä taloudessa oletetaan tulevaisuudessa huomattavasti nousevan.


title: Skienin vesistö

text: Skienin vesistö () on Hardangerviddalta alkunsa saava vesistö Telemarkissa. Sen pituus on noin 252 kilometriä ja valuma-alue noin 10 772 km². Vesistön keskusjärvi on nimeltään Norsjøn, joka laskee edelleen kahdeksan kilometrin pituista Skienjokea pitkin Skagerrakiin. Vesistö tuottaa Glomman vesistön jälkeen eniten vesivoimaa Norjassa. Sen alueella on 33 voimalaitosta, muun muassa Rjukan, jotka tuottavat yhteensä 2 179 MW sähköä. Vuositason sähköntuotanto on 9 932 GWh, joka vastaa 5,5 prosenttia Norjan vuosittaisesta kokonaissähköntuotannosta.


title: Chilen viinit

text: Chilen viinit ovat nousseet viime vuosikymmeninä suosituiksi ja arvostetuiksi, ja Chile on nykyisin yksi maailman suurimmista viininviejistä.


title: Chilen viinit

text: Viiniköynnös tuli Chileen 1500-luvun puolivälissä espanjalaisten valloittajien mukana. Maan viinintuotanto lähti nousuun 1980-luvulla olojen vakiintumisen myötä. Nykyisin Chile on yksi maailman arvostetuimpia viinintuottajamaita. Vuonna 2010 Chilessä tuotettiin 1 190 miljoonaa litraa viiniä, ja se oli maailman viidenneksi suurin viinien vientimaa. Chilessä viljellään viiniä 118 000 hehtaarilla, josta punaisia rypäleitä 75 prosentilla ja valkoisia 25 prosentilla maa-alasta. Rypälelajikkeita maassa on yli 50. Punaisista rypäleistä Chilessä viljellään eniten Cabernet Sauvignonia, Merlot'ta ja Carmenèrea. Valkoisista rypäleistä viljellyimmät ovat Chardonnay ja Sauvignon Blanc.


title: Chilen viinit

text: Chilessä on viininviljelylle otolliset ilmasto-olosuhteet, hyvä viinin valmistustaito ja alhaiset tuotantokustannukset. Chilen viininviljely ei kärsi tuhohyönteisistä tai kasvitaudeista, sillä maata reunustavat Atacaman autiomaa, Andien vuoristo, Patagonian jääkenttä ja Tyynimeri. Chilen viinialueet sijaitsevat 32. ja 38. eteläisen leveyspiirin välillä alueella, jolla vallitsee viininviljelylle sopiva välimerellinen ilmasto. Talvet ovat viileitä ja kesät kuumia ja yön ja päivän lämpötilavaihtelut suuria, mikä parantaa rypäleiden makua. Andien sulamisvesiä hyödynnetään keinokastelussa, sillä rypäleiden kasvukausi ja poiminta-aika ovat lähes sateettomia.


title: Chilen viinit

text: Chilessä on D.O.-luokittelun mukaan seitsemän viinialuetta. Tunnetuin ja tuottavin viinialue on viidestä viinilaaksosta muodostuva Keskuslaakso, joka tuottaa noin 93 prosenttia Chilen viineistä. Kaupallisesti maassa toimii 14 viinilaaksoa, pohjoisesta etelään Elqui, Limarí, Choapa, Aconcagua, Casablanca, San Antonio, Maipo, Cachapoal, Colchagua, Curicó, Maule, Itata, Bío Bío ja Malleco. Viinitarhat sijaitsevat yleensä jokien varsilla, ja laaksojen kasvuympäristöt vaihtelevat hyvinkin paljon.


title: Chilen viinit

text: Suomessa vuonna 2013 myydyistä punaviineistä 30 prosenttia ja valkoviineistä 23 prosenttia tuli Chilestä.


title: Palokivikumpu

text: Palokivikummuiksi kutsutaan muinaisjäännöstyyppiä, joka koostuu röykkiömäisesti kasatuista, tulen ja kuumuuden rapauttamista kivistä. Niiden oletetaan syntyneen hylkeenrasvan käsittelyn yhteydessä.


title: Palokivikumpu

text: Palokivikumpuja tunnetaan Suomessa kolmen jätinkirkkokohteen läheisyydestä:


title: Chesterville

text: Chesterville on usean paikan nimi:


title: Michal Řepík

text: Michal Řepík (s. 31. joulukuuta 1988 Vlašim, Tšekkoslovakia) on tšekkiläinen jääkiekkoilija, joka pelaa kotimaassaan Extraliga-joukkue HC Sparta Prahassa. Hän on pelipaikaltaan oikea laitahyökkääjä. Řepík on pelannut urallaan aiemmin myös 72 NHL-ottelua Florida Panthersissa. Eliteprospects.com -sivuston Erik K. Pirin mukaan hänen vahvuuksiinsa kuuluu kiekonhallinta, hyökkäyspään pelaaminen, luistelu ja pelisilmä. Řepík joutuu kuitenkin pienehkön kokonsa vuoksi ajoittain hankaluuksiin kaksinkamppailuissa. Hän laukoo oikealta.


title: Michal Řepík

text: Řepíkin kasvattajaseura on HC Vlašim. Hän siirtyi kuitenkin jo ennen C-juniorikää HC Sparta Prahaan ja sijoittui kaudella 2004–2005 NOEN Extraliga U20:n pistepörssissä kolmanneksi tehoilla 26+31=57. WHL-joukkue Vancouver Giants varasi Řepíkin 21. pelaajana . Hän siirtyi joukkueeseen kaudeksi 2005–2006 ja oli Giantsin kolmanneksi paras maalintekijä 24 osumallaan. Tehopisteitä runkosarjassa syntyi 52. Řepík voitti kauden päätteeksi WHL:n mestaruuden, Ed Chynoweth Cupin. Kaudella 2006–2007 hän oli Giantsin kolmanneksi paras pistemies tehoilla 24+31=55. Řepík voitti myös koko WHL:n kevään 2007 pudotuspelien piste- ja syöttöpörssin tehoilla 10+16=26 sekä jakoi tehotilaston voiton joukkuetoverinsa Kenndal McArdlen kanssa lukemalla +14. Hän pelasi kauden aikana myös CHL Top Prospects Gamessa. Giants isännöi kauden päätteeksi Memorial Cup -turnausta, jonka pistepörssin voiton (Ed Chynoweth Trophy) Řepík jakoi Plymouth Whalersin Tom Sestiton ja joukkuetoverinsa Milan Lucicin kanssa. Turnaus päättyi Giantsin mestaruuteen ja hänet valittiin tähdistökentälliseen.


title: Michal Řepík

text: Florida Panthers varasi Řepíkin toisella kierroksella 40. pelaajana . Hän teki jo saman kesän heinäkuussa kolmivuotisen tulokassopimuksen joukkueen kanssa, mutta pelasi kauden 2007–2008 vielä Giantsissa. Řepík oli joukkueen toiseksi paras maalintekijä ja kolmanneksi paras pistemies tehoilla 27+34=61. Hän voitti myös Giantsin sisäisen tehotilaston lukemalla +29. Kevään 2008 pudotuspeleissä Řepík oli joukkueen paras pistemies tehoilla 5+6=11.


title: Michal Řepík

text: Kaudeksi 2008–2009 Řepík siirtyi Florida Panthersin organisaatioon. Hän pelasi suurimman osan kaudestaan AHL-joukkue Rochester Americansissa, jonka paras pistemies ja maalintekijä Řepík oli tehoilla 19+30=49. Hän debytoi kauden aikana myös NHL:ssä, jossa Řepík pelasi viisi runkosarjaottelua tehden kaksi maalia. Hän pelasi Panthersissa ensimmäisen NHL-ottelunsa 8. joulukuuta 2008 vieraissa Ottawa Senatorsia vastaan. Řepík sai ottelussa jääaikaa 7.27 minuuttia. Hän teki siinä myös ensimmäisen NHL-maalinsa. KHL-joukkue Sibir Novosibirsk varasi Řepíkin 29. pelaajana kesällä . Kaudella 2009–2010 hän oli 22 osumallaan Americansin kolmanneksi paras maalintekijä. Řepík pelasi kauden aikana 19 NHL-ottelua tehopistein 3+2=5.


title: Michal Řepík

text: Kaudella 2010–2011 Řepíkille kertyi 31 NHL-ottelua, joissa syntyi tehot 2+6=8. Hän pelasi kauden aikana myös ssa. Kaudeksi 2011–2012 Panhersin farmijoukkueeksi vaihtui San Antonio Rampage, jossa Řepík vietti suurimman osan kaudestaan. Řepík pelasi kauden aikana 17 NHL-ottelua.


title: Michal Řepík

text: Řepík palasi kaudeksi 2012–2013 kotimaahansa ja siirtyi KHL-joukkue Lev Prahaan. Kaudella 2013–2014 hän eteni joukkueen kanssa aina Gagarin Cup -finaaleihin saakka, jotka Metallurg Magnitogorsk vei kuitenkin lopulta otteluvoitoin 4–3. Kaudeksi 2014–2015 Řepík siirtyi vuoden mittaisella sopimuksella SM-liigajoukkue Pelicansiin. Hän johti joukkueen pistepörssiä tehoilla 9+22=31, kunnes Pelicans kauppasi Řepíkin lähinnä taloudellisista syistä loppukaudeksi Sveitsin National League A:n EV Zugiin helmikuussa 2015.


title: Michal Řepík

text: Kaudeksi 2015–2016 Řepík palasi taas kotimaahansa ja siirtyi kaksivuotisella sopimuksella Extraliga-joukkue HC Liberecin paitaan. Hän oli 18 osumallaan joukkueen toiseksi paras maalintekijä Jakub Valskýn jälkeen. Řepík jakoi koko pudotuspelien maalipörssin voiton HC Sparta Prahan Jaroslav Hlinkan kanssa. Hän voitti kauden päätteeksi Tšekin-mestaruuden. Mestarien liigassa Řepík oli Liberecin paras pistemies ja maalintekijä tehoilla 6+3=9.


title: Michal Řepík

text: Řepík siirtyi kaudeksi 2016–2017 vuoden mittaisella sopimuksella KHL-joukkue Traktor Tšeljabinskiin. Hän pelasi vain kaksi runkosarjaottelua, kunnes Řepík loukkasi olkapäänsä ja Traktor katsoi parhaaksi purkaa hänen sopimuksensa lokakuussa 2016. Řepik kärsi syyskaudella myös mononukleoosista. Kuntouduttuaan marraskuussa hän teki loppukauden sopimuksen kasvattajaseuransa HC Sparta Prahan kanssa.


title: Michal Řepík

text: Řepík edusti Tšekkiä MM-kilpailuissa vuonna 2016. Yhteensä hän on pelannut 16 A-maaottelua tehopistein 3+3=6. Řepík teki A-maajoukkuedebyyttinsä 18. joulukuuta 2014 Channel One Cupin Prahassa pelatussa avausottelussa Ruotsia vastaan. Hänen ensimmäinen A-maajoukkuemaalinsa syntyi 11. helmikuuta 2016 Euro Hockey Tourin Třinecissä pelatussa ensimmäisessä kaksoismaaottelussa Venäjää vastaan.


title: Michal Řepík

text: Řepík pelasi myös alle 20-vuotiaiden MM-kilpailuissa vuonna 2007. Vuoden 2008 turnaus häneltä jäi väliin aivotärähdyksen vuoksi. Řepík pelasi myös U-18 Junior World Cupissa vuonna 2005, jolloin hän voitti hopeaa.


title: Michal Řepík

text: Řepíkin pikkuveli Dominik pelaa HC Hradec Královén A-nuorissa.


title: Pekka Peltola (toimittaja)

text: Pekka Tapani Peltola (s. 1941) on suomalainen toimittaja, valtiotieteiden tohtori ja työmarkkinaneuvos. Hän toimii Pohjoismaisessa Afrikka-Instituutissa Upsalassa nimikkeellä NAI Associate Senior Expert.


title: Pekka Peltola (toimittaja)

text: Peltola työskenteli 1960-luvun lopulla Yleisradion ulkomaantoimittajana Afrikassa ja sen jälkeen muun muassa kustannustoimittajana Tammessa, toiminnanjohtajana Nuoren Voiman Liitossa, toimitsijana Puutyöväen liitossa sekä työmarkkinaneuvoksena työministeriön palveluksessa. Peltola on myös toiminut lukuisissa eri kansalaisjärjestöjen ja ammattiyhdistysliikkeen kehitysyhteistyöprojekteissa, muun muassa, Mosambikissa ja Namibiassa sekä Angolassa jossa hän työskenteli kouluttajana Namibian vapautusliikkeen SWAPO:n pakolaisleireillä.


title: Pekka Peltola (toimittaja)

text: 1960-luvulla Peltola oli mukana niin sanotuilla ”Kekkosen lastenkutsuilla”, jonne presidentti Urho Kekkonen kutsui nuoria älymystön edustajia. Hän on Sadankomitean perustajajäsen, ensimmäinen sihteeri ja toinen puheenjohtaja sekä myös Sadankomitean julkaiseman "Ydin"-lehden toinen päätoimittaja Ilkka Taipaleen jälkeen. Peltolan puoliso on entinen kansanedustaja Kati Peltola. Heillä on kaksi lasta, tietokirjailija Rea Peltola ja muusikko Hermanni Peltola.


title: Olof

text: Olof on miehen etunimi. Se on ruotsalainen muoto muinaisskandinaavisesta nimestä, joka on esiintynyt muodoissa Aleifr, Anleifr ja Olafr ja tarkoittaa esi-isien jälkeläistä, sukunsa vesaa.


title: Olof

text: Suomessa nimi Olof on Väestörekisterikeskuksen tietojen mukaan annettu vuoden 2009 loppuun mennessä 6802 henkilölle. Olofin nimipäivä on suomenruotsalaisen kalenterin mukaan 29. heinäkuuta, Norjan kuningas Olavi Pyhän kuolin- ja muistopäivänä, Pyhän Olavin päivänä.


title: Albertan yliopisto

text: Albertan yliopisto () on julkinen tutkimusyliopisto Kanadan Edmontonissa. Vuonna 1908 perustetulla yliopistolla on neljä kampusta Edmontonissa, yksi Camrosessa ja hallintoyksikkö Calgaryssä. Opiskelijoita on lähes 40 000 ja työntekijöitä noin 15 000, mikä tekee yliopistosta Albertan provinssin neljänneksi suurimman työnantajan.


title: Albertan yliopisto

text: ARWU- eli Shanghain yliopistoranking-listalla Albertan yliopisto oli vuonna 2013 Kanadan yliopistoista sijalla 5-6, maailman yliopistoista 101-150.


title: Albertan yliopisto

text: Yliopiston erikoistutkimusaloja ovat kestävä metsänhoito, painonhallinta, etnomusikologia ja elokuvatutkimus.


title: Albertan yliopisto

text: Albertan yliopistossa on 18 yksikköä:


title: Amerikantorakka

text:
Amerikantorakka ("Periplaneta americana") eli sokeritorakka on suurin Suomessa tavattavista torakoista, sen pituus on 28–45 mm. Väritykseltään se on kiiltävän punaruskea. Amerikantorakan tuntosarvet ovat pitkät, jalat pitkät ja piikikkäät ja sillä on muiden torakoiden tapaan kaksi perälisäkettä. Naaraalla siivet yltävät vatsan päälle, kun uroksella siivet ovat ruumista pidemmät.
Amerikantorakka on yöaktiivinen, joka tulee esiin vasta hämärissä. Torakka on kaikkiruokainen, mutta se voi kuitenkin elää kolmekin kuukautta ilman vettä ja ravintoa.


title: Amerikantorakka

text: Amerikantorakka on alun perin kotoisin Afrikasta, josta se on kulkeutunut Amerikkaan. Amerikantorakka leviää lähinnä ruokalähetysten mukana.


title: Bentsyylibentsoaatti

text: Bentsyylibentsoaatti (CHO) on bentsoehapon ja bentsyylialkoholin esteri. Yhdistettä käytetään hajusteissa ja eläinlääketieteessä ja lääketieteessä hyönteisten torjuntaan. Yhdistettä esiintyy myös kukkien tuoksuissa ja semiokemikaalina eliöiden viestinnässä.


title: Bentsyylibentsoaatti

text: Bentsyylibentsoaattia esiintyy useissa kasveissa kuten hyasinteissa, tuberosassa ("Polianthes tuberosa"), nunnanarsississa ("Narcissus jonquilla"), tarhaneilikassa ja eräissä kasviuutteissa kuten tolu- ja perubalsameissa.


title: Bentsyylibentsoaatti

text: Huoneenlämpötilassa bentsyylibentsoaatti on väritöntä nestettä tai valkoisia kiteitä. Yhdisteellä on monille aromaattisille yhdisteille tyypillinen miellyttävä kukkaismainen tuoksu. Yhdiste on veteen liukenematon, mutta liukenee moniin orgaanisiin liuottimiin kuten etanoliin, dietyylieetteriin, asetoniin ja bentseeniin.


title: Bentsyylibentsoaatti

text: Bentsyylibentsoaattia voidaan valmistaa usealla eri tavalla. Käytettyjä tapoja ovat muun muassa bentsyylialkoholin ja bentsoehapon suora esteröinti happamissa olosuhteissa, bentsyylikloridista tai bentsyylialkoholista ja natriumbentsoaatista trietyyliamiinin läsnä ollessa, metyylibentsoaatin ja bentsyylialkoholin välinen vaihtoesteröintireaktio metallibentsyylioksidien läsnä ollessa ja bentsaldehydistä Tishchenko-reaktiolla.


title: Bentsyylibentsoaatti

text: Bentsyylibentsoaattia käytetään kukkaistuoksuissa fiksatiivina ja synteettisten myskien liuottimena. Muita käyttökohteita ovat käyttö purukumeissa ja leivonnaisissa, muovien ja selluloosanitraattituotteiden pehmentimenä, hyönteisten kuten punkkien ja hyttysien karkottamiseen niin ihmisistä kuin karjastakin ja syyhyn hoito. Aineella on myös spasmolyyttisiä ominaisuuksia, minkä vuoksi sitä voidaan käyttää myös astma- ja yskänlääkkeissä.


title: Saurashtran kieli

text: Saurashtra on indoarjalainen kieli, jota puhutaan Etelä-Intiassa Tamil Nadun, Karnatakan ja Andhra Pradeshin osavaltioissa. Saurashtra on gudžaratin läheinen sukukieli. Sen puhujat elävät dravidakielisten alueiden ympäröiminä ja saurashtraan onkin omaksuttu kieliopillisia vaikutteita ja sanastoa telugusta ja tamilista. Vuoden 2001 väestönlaskennan mukaan saurashtraa puhuu äidinkielenään 185 000 ihmistä.


title: Saurashtran kieli

text: Saurashtralla on oma kirjoitusjärjestelmänsä, mutta sitä voidaan kirjoittaa myös tamililaisella, telugulaisella ja devanagari-kirjaimistolla. Nykyisin pääasiallisessa käytössä on tamililainen kirjaimisto.


title: Bagheli

text: Bagheli on indoarjalainen kieli, jota puhutaan Intiassa Madhya Pradeshin, Uttar Pradeshin ja Chhattisgarhin osavaltioissa. Se kuuluu indoarjalaisten kielten itäis-keskiseen ryhmään yhdessä muun muassa awadhin, chhattisgarhin ja fidžinhindin kanssa.


title: Bagheli

text: Baghelilla ei ole kansallisen kielen asemaa Intiassa. Väestönlaskennassa baghelia äidinkielenään puhuvat lasketaan hindin puhujiksi.


title: Ola

text: Ola voi tarkoittaa seuraavia:


title: Baltin kieli

text: Balti eli baltistani on Pakistanin pohjoisosassa Baltistanissa puhuttu tiibetiläis-burmalainen kieli. Sitä puhuu äidinkielenään noin 290 000 ihmistä.


title: Baltin kieli

text: Baltilla on oma kirjaimistonsa, joka ei ole enää yleisessä käytössä. 700-luvulta 1600-luvulle baltia kirjoitettiin tiibetiläisillä kirjaimilla ja 1600-luvulta eteenpäin arabialaisilla kirjaimilla. 1970-luvulta lähtien myös devanagaria on käytetty baltin kirjoittamiseen.


title: Ola (nimi)

text:
Ola on etunimi, joka eri maissa esiintyy sekä miehillä että naisilla. Norjassa ja Ruotsissa se on miehen nimi, lyhentymä nimestä Olaf, Olof tai Olav. Puolassa se esiintyy naisen nimenä, joka on lyhentymä nimestä Alexandra.
Suomessa nimi Ola on 1900-luvun alusta vuoden 2009 loppuun mennessä annettu Väestörekisterikeskuksen tietojen mukaan 604 miehelle ja alle 30 naiselle. Olan nimipäivä on suomenruotsalaisen kalenterin mukaan 29. heinäkuuta, Olavin päivänä.


title: Surjapuri

text: Surjapuri eli sura on Biharin ja Länsi-Bengalin osavaltioissa Intiassa puhuttu indoarjalainen kieli. Vuoden 2001 väestönlaskennan mukaan sitä puhuu äidinkielenään 1 220 000 ihmistä.


title: Surjapuri

text: Surjapuri kuuluu indoarjalaisten kielten itäiseen ryhmään. "Ethnologue" luokittelee sen yhdeksi bihar-kielistä, kun taas "Glottologissa" surjapuri luetaan kamta-kielten ryhmään yhdessä muun muassa assamin ja rangpurin kanssa. Nepalissa puhuttu rajbanshin kieli on läheistä sukua surjapurille.


title: Ole

text: Ole on pohjoismainen, varsinkin Tanskassa ja Norjassa esiintyvä miehen etunimi, lyhentymä nimestä Olof, jonka suomalainen vastine on Olavi.


title: Ole

text: Suomessa nimi Ola on annettu Väestörekisterikeskuksen tietojen mukaan vuoden 2009 loppuun mennessä 1686 henkilölle. Olen nimipäivä on suomenruotsalaisen kalenterin mukaan 29. heinäkuuta, Olavin päivänä.


title: Le Thillot

text: Le Thillot on kunta Koillis-Ranskassa Vosgesin departementissa Lorrainen alueella. Se on vanha kaivoskaupunki.


title: Tiraninsalmi

text: Tiraninsalmi () on salmi Punaisella merellä, joka yhdistää yhdistää Akabanlahden Punaisenmeren pääaltaaseen.


title: Tiraninsalmi

text: Salmen merileveys on noin 13 kilometriä, ja salmi on saanut nimensä siellä sijaitsevan, Egyptille kuuluvan Tiranin saaren mukaan. Salmen länsipuolella on Egyptille kuuluva Sharm el-Sheikin kaupunki Siinain niemimaalla. Salmen itäpuolella on Arabian niemimaalla sijaitseva Saudi-Arabia. Tiranin saaren itäpuolella sijaitsee hieman pienempi Sanafirin saari.


title: Tiraninsalmi

text: Tiraninsalmi on strategisesti tärkeä Israelin eteläiselle merenkululle. Tiranin saari jakaa salmen kahteen pienempään salmeen, joista läntisempi on tärkeämpi merenkululle. Tiranin saarelle sijoitettiin monikansalliset tarkkailijajoukkoja Kuuden päivän sodan tapahtumien vuoksi. Joukot havainnoivat, että laivat päästetään vapaasti kulkemaan salmen länsiosan läpi.


title: Tiraninsalmi

text: Historioitsija Prokopioksen mukaan Tiranin saarella oli itsenäinen juutalaisyhteisö, kunnes 500-luvulla Bysantti valloitti saaren. Saarta kutsuttiin silloin nimellä "Lotabe".


title: Tiraninsalmi

text: Tiraninsalmen ylittävän, Egyptin ja Saudi-Arabian tieverkot yhdistävän, kokonaisuudessaan 32 kilometrin pituisen Tiraninsalmen sillan, josta käytetään myös nimeä "Kuningas Abdullahin silta", rakentamisesta on keskustelu vuodesta 1988 lähtien. Silta yhdistäisi Egyptin Sharm el-Sheikhin Saudi-Arabian Tabukin lähellä sijaitsevaan Ras Hamidiin (Ras Humaid). Vuonna 2011 Egyptin liikenneministeriö vahvisti Egyptin hyväksyvän hankkeen osaltaan, jolloin periaatteellinen poliittinen yhteisymmärrys siltahankkeen totetuttamisesta saavutettiin Saudi-Arabian ja Egyptin välillä. Israel ja Jordania eivät kuitenkaan kannata hanketta. Israelin perustamisen jälkeen tieliikenne on vuodesta 1948 lähtien Egyptin ja Saudi-Arabian välillä hoidettu joko lauttayhteyksin tai maanteitse Israelin kautta.


title: Tiraninsalmi

text: Hankkeen kustannusarvion suuruusluokaksi on esitetty 3, 4 tai 5 miljardia dollaria. Vuonna 2008 hankkeesta kiinnostuneilta tahoilta arvioitiin jo voitavan pyytää jo aiesuunnitelmia, tendereitä. Hanke kohtasi kuitenkin vastustusta esimerkiksi Egyptin parlamentissa. Mielipiteiden sittemmin vaihtuessa saudiarabialainen Binladin Group on lupautunut rahoittamaan kolmen miljardin dollarin hankkeen yhteistyössä Egyptin valtiollisen Arab Contractors yrityksen kanssa. Sillan rakentamiskustannuksia on hahmoteltu katettavan ylitysmaksuilla. Esimerkiksi vuosittain miljoonat Saudi-Arabiaan pyhiinvaellusmatkalle tulevat matkailijat voisivat arvioiden mukaan maksaa sillan käyttämisestä.


title: Tiraninsalmi

text: Esimerkiksi Egyptin presidentti Mohammed Mursi, joka sittemmin syöstiin vallasta, ylisti vuoden 2013 alussa hankkeen mahdollistavan kaupankäynnin lisäämisen ja mahdollistavan lähialueiden taloudellisen kehityksen. Hankkeeseen varovaisesti ja varoituksella suhtautuvat ovat vaatineet kunnollista tieteellistä ympäristön, sosiaalisten ja taloudellisten vaikutusten arviointia ennen hankkeen eteenpäin viemistä. Hankkeesta on kaivattu esimerkiksi läpinäkyvästi toteutettua ympäristövaikutusten arviointimenettelyä ennen rakentamiseen ryhtymistä. Sillan ei haluttaisi kulkevan herkkien luonnonsuojelualueiden läpi. Esimerkiksi Tiraninsaari on suojelualuetta, jonka alueella merikilpikonnat ja monet merilinnut lisääntyvät. Seudun koralliriutoilla viihtyy muun muassa uhanalainen dugongi.


title: Marian kieli

text: Maria eli madiya on Intiassa Maharashtran ja Chhattisgarhin osavaltioissa puhuttu dravidakieli. Se luokitellaan gondi-kielten ryhmään ja on läheistä sukua muun muassa gondille, dandami marialle, koyalle ja murialle.


title: Marian kieli

text: Mariaa puhui vuonna 2000 äidinkielenään 165 000 ihmistä.


title: Baraw Sugbo

text: Baraw Sugbo on eskrima-vaikutteinen kamppailulaji, jossa keskitytään aseettomaan puolustautumiseen puukkoa vastaan.


title: Baraw Sugbo

text: Filippiiniläisenä kamppailutyylinä Baraw Sugbo on harjoittelijamäärältään pieni ja melko epäkaupallinen. Tekniikkavalikoimaltaan Baraw Sugbo suppeahko, eikä se sisällä kovinkaan näyttäviä veitsipuolustustekniikoita. Lukuisten näyttävien tekniikoiden sijaan Baraw Sugbo perustuu melko realistiseen veitsikamppailuasetelmaan, joka ottaa huomioon sen, ettei puolustautuja välttämättä saa riisuttua hyökkääjää aseista ensimmäisillä torjuntayrityksillä. (Ceniza 2014.)


title: Baraw Sugbo

text: Baraw Sugbo-harjoittelulle ominaisessa ns. palakaw-harjoitusmuodossa, hyökkääjä pyrkii vastatekniikoilla pitämään veitsen itsellään samalla jatkaen hyökkäystään (Nepangue & Machachor 2007, 223). Vuorovaikutteisella palakaw-harjoitusmuodolla pyritään kehittämään puolustautujan jalkojen ja käsien koordinaatiota, sijoittumista ja torjuntoja - eikä vain yksittäisiä puolustustekniikoita.


title: Baraw Sugbo

text: Baraw Sugbo -järjestelmä sisältää myös nyrkiniskut, kyynärpäälyönnit, tallonnat, kamppaukset, pyyhkäisyt, alasviennit sekä joitakin painitekniikoita teräaseella varustautunutta vastaan, joskin perusharjoittelussa painotetaan napakkaa, mutta samalla virtaavaa vastatekniikasta vastatekniikkaan harjoittelua ("counter to counter flow").


title: Baraw Sugbo

text: Baraw Sugbon harjoittelu on perinteisesti ollut vapaamuotoista; vyöarvoja tai yhtenäisiä harjoitusasusteita ei ole käytetty. Harjoitusvälineinä käytetään tyypillisesti tylsytettyjä metallisia harjoituspuukkoja. (Ceniza 2014.)


title: Baraw Sugbo

text: Baraw Sugbon historia juontaa Labangon Fencing Clubin perustajaan, maineikkaaseen Lorenzo Saavedraan (myös: "Tatay Insong") (1852-1944). Saavedraa pidetään kantaisänä useille nykyisille eskrima-tyyleille, kuten Doce Pares ja Balintawak. "Tatay Insong" ei tiettävästi opettanut kaikkia taitojaan yksittäiselle henkilölle tai ryhmälle, vaan jakoi oppejaan eri laajuudessa eri ihmisille. Perimätiedon mukaan Lorenzo Saaveedra sai vaikutteita veitsipuolustustaitoonsa vankila-aikanaan tuntemattomaksi jääneeltä ranskalaiselta."Tatay Insongin" veitsipuolustukseen liittyvä taitoa, Baraw Sugboa hän opetti järjestelmänä eskrima-oppilaidensa sijaan yksinomaisesti Simeon "Simo" Saavedralle. Simolta taito puolestaan periytyi Lucresio "Okit" Ceniza Albanolle (k. 1995). Albano puolestaan välitti järjestelmän veljenpojalleen Gregorio Cenizalle (myös: "Noy Oyong") (1925-2007). (Nepangue & Machachor 2007, 221.)


title: Baraw Sugbo

text: Tällä hetkellä perinnettä jatkavia Gregorio "Noy Oyong" Cenizan suoria oppilaita ovat hänen poikansa Eduardo "Boy" Ceniza sekä Eduardon serkku Cronnie Cabatingan, joka harjoitteli nuoruudessaan myös Lucresio "Okit" Ceniza Albanon kanssa (Nepangue & Machachor 2007, 222).


title: Baraw Sugbo

text: Järjestelmän nykyinen kutsumanimi Baraw Sugbo on uudehko. Aiemmin järjestelmää kutsuttiin nimellä Arnes Diablo (~paholaisen/pahan aikeen vangitseminen), mutta edesmenneen harjoittelijan Aproniano "Rene" Atuel Capangpanganin (1953-2000) ehdotuksesta järjestelmää alettiin 90-luvulla kutsua Baraw Sugboksi (Cebuanon kielellä baraw: astalo/puukko, Sugbo: Cebun saari) (Nepangue & Machachor 2007, 222). Cronnie Cabatinganin sekä Eduardo Cenizan mukaan Gregorio "Noy Oyong" Ceniza ei järjestelmän nimestä juuri piitannut, vaan puhui lähinnä puukolla (kutsilyo) harjoittelemisesta (toun ta ug kutsilyo) tai Combat Judo -tekniikoista (Filippiineillä toisen maailmansodan jälkeen omaksuttu termi aseettomille puolustustekniikoille vrt. American Combat Judo) (Ceniza 2014 & History of Kutsilyo Cebu 2009)


title: Baraw Sugbo

text: Baraw Sugbon harjoittelijoita Filippiinien lisäksi on muutamassa Aasian ja Euroopan maassa sekä Yhdysvalloissa. Filippiinien ulkopuolella aktiivisinta toiminta lienee tällä hetkellä Espanjassa. (Ceniza 2014.)


title: Baraw Sugbo

text: Baraw Sugbon -tyylisuunnan veitsipuolustusharjoittelu aloitettiin Helsingissä keväällä 2014 Backstabbers-harjoitusryhmässä.


title: Servance

text: Servance on kunta Koillis-Ranskassa Haute-Saônen departementissa Franche-Comtén alueella. Kunnan läpi virtaavassa Ognonjoessa oleva 13-metrinen putous on näyttävä. Ognon on Saônejoen sivujoki.


title: Olav

text: Olav on etupäässä pohjoismaissa esiintyvä miehen etunimi, jonka suomenkielinen vastine on Olavi. Nimi johtuu muinaisskandinaavisista sanoista, jotka merkitsevät "esi-isiensä jälkeläistä", "sukunsa vesaa". Tässä muodossa nimi on yleinen varsinkin Norjassa, Ruotsissa tavallisempi mukaelma on Olof.


title: Olav

text: Suomessa nimi Olav on 1900-luvun alusta vuoden 2009 loppuun mennessä annettu Väestörekisterikeskuksen tietojen mukaan 1027 henkilölle. Olavin nimipäivä on suomenruotsalaisen kalenterin mukaan 29. heinäkuuta, Norjan kuningas Olavi Pyhän muistopäivänä.


title: Plancher-les-Mines

text: Plancher-les-Mines on kunta Koillis-Ranskassa Haute-Saônen departementissa Franche-Comtén alueella. Kunta kuuluu Vogeesien vuoristoon, ja siellä sijaitsee tunnettu Planche des Belles Fillesin hiihtokeskus. Matkailu onkin kunnan tärkein elinkeino.


title: Asuri

text: Asuri on austroaasialainen kieli, jota puhutaan Intiassa Jharkhandin, Chhattisgarhin, Länsi-Bengalin, Odishan ja Maharashtran osavaltioissa. Se luokitellaan mundakielten ryhmään ja on sukua muun muassa santalille, mundarille ja holle.


title: Asuri

text: Asuria puhui vuonna 2007 äidinkielenään noin 7000 ihmistä. "Ethnologuen" mukaan vielä luokittelematon majhwarin kieli on mahdollisesti asurin murre, mikä nostaisi varmistuessaan asurin puhujamäärän moninkertaiseksi. Majhwaria puhuu vuoden 1995 tietojen mukaan äidinkielenään 34 300 ihmistä.


title: Asuri

text: Asuria kirjoitetaan devanagari-kirjaimistolla. Valtaosa asuria äidinkielenään puhuvista on lukutaidottomia.


title: Mary Anning

text: Mary Anning (21. toukokuuta 1799 Lyme Regis, Ison-Britannian kuningaskunta – 9. maaliskuuta 1847 Lyme Regis, Ison-Britannian ja Irlannin yhdistynyt kuningaskunta) oli englantilainen paleontologi. Hänellä ei ollut tieteellistä koulutusta, mutta hänen löytämänsä fossiilit vaikuttivat merkittävisti varhaisen paleontologian kehittymiseen. Monet tunnetut tieteilijät ja keräilijät ostivat hänen löytämiään fossiileja.


title: Mary Anning

text: Mary Anning oli toinen Richard Anningin ja Mary Mooren aikuisiälle selvinneistä lapsista. Richard Anning oli huonekalupuuseppä ja fossiilien kerääjä. Perheen toimeentulo perustui pitkälti heidän kotinsa läheltä Englannin kanaalin rannikolta kerättyjen fossiilien myymiseen. Richardin kuoltua vuonna 1810 perhe eli pääosin köyhäinapuun.


title: Mary Anning

text: Mary, hänen veljensä Joseph ja heidän äitinsä jatkoivat fossiilien myymistä vielä Richardin kuoltuakin lisätoimeentulojen hankkimiseksi. He myivät muun muassa ammoniitteja ja belemniittejä. Kun fossiilit olivat heräneet keräilijä Thomas Birchin huomion, hän alkoi avustaa perhettä taloudellisesti hankkimalla useita heidän näytteistään. Hän lajoitti myöhemmin perheelle sen erityisen vaikeassa hetkessä tuotot, jotka hän sai kokoelmansa myynnistä.


title: Mary Anning

text: Joseph Anning löysi vuonna 1810 ensimmäisen tunnetun "Ichthyosauruksen" jäänteet. Mary kaivoi sen esiin, ja jossain lähteissä itse löytökin on sanottu olleen hänen. Brittiläinen lääkäri Everard Home kuvaili Anningien löytä pian tämän jälkeen.


title: Mary Anning

text: Mary Anningin tunnetuin löytö oli vuonna 1824 löydetty täydellinen "Plesiosauruksen" luuranko. Kun ranskalainen eläintieteilijä Georges Cuvier näki piirustukset löydöstä englantilaisen geologin ja paleontologin William Conybearen papereissa, hän epäili niiden todellisuutta. Cuvier kuitenkin tunnusti luurangon, minkä jälkeen tieteellinen yhteisökin alkoi tunnustaa Anningien kaivamien fossiilien paleontologisen arvon.


title: Mary Anning

text: Mary Anningista tuli tunnettu ja monet paleontologit, keräilijät ja turistivat matkustivat Lyme Regisiin ostaman häneltä fossiileja. Anningin löysi uusia näytteitä ja kaivoi esiin uusia "Ichthyosaurus"-luurankoja, vuonna 1828 ensimmäisen Saksan ulkopuolelta löydetyn lentoliskon, "Dimorphodon macronyxin", ja vuonna 1829 "Squaloraja"-nimen saaneen kalan.


title: Mary Anning

text: Vaikka Anningilla ei ollut tieteellistä koulutusta, hänen maineensa levisi pääosin yläluokkaan kuuluneiden miespaleontologien keskuudessa. Hänen etsintäretkilleen osallistuivat muun muassa paleontologit William Buckland ja Richard Owen. Monet keräilijät laittoivat kuitenkin omiin nimiinsä Anningilta ostamansa luurangot, ja toisaalta useissa lehdissä ei mainittu löytöjen yhteydessä Anningin nimeä. Kuuluisista tieteilijöistä muun muassa Hendy De la Beche ja Gideon Mantell antoivat julkisesti Anningille kunnian tämän löydöistään.


title: Mary Anning

text: Anning vietti elämänsä ja teki löytönsä Lyme Regisin ympäristössä eikä poistunut sieltä kuin kerran, kun hän teki lyhyen matkan Lontooseen. Hän kuoli rintasyöpään 9. maaliskuuta 1847.


title: Mary Anning

text: Anningin tekemät fossiililöydöt olivat ajalleen poikkeuksellisia, ja ne toivat esille paljon lisää todisteita Mana historiasta. Löydöt auttoivat paleontologian kehittymistä ja antoivat monille brittitieteilijöille mahdollisuuden tutkia Maan geologiaa.


title: Mary Anning

text: Anningin kuoltua Geological Society of Londonin presidentti kirjoitti hänestä kiitostekstin järjestön vuotuisessa kirjelmässä, vaikka järjestö hyväksyi naisjäsenet vasta vuonna 1904, melkein 60 vuotta Anningin kuoleman jälkeen. Royal Society valitsi vuonna 2010 Anningin Britannian historian kymmenen tärkeimmän naistieteilijän joukkoon.


title: Tsintsillat (suku)

text: Tsintsillat ("Chinchilla") on jyrsijäsuku, jonka lajeja tavataan luonnonvaraisena Andeilla Etelä-Amerikassa.


title: Tsintsillat (suku)

text: Sukuun kuuluu kaksi lajia: chinchilla ("Chinchilla lanigera") ja "Chinchilla chinchilla".


title: Kameruninruostegueretsa

text:
Kameruninruostegueretsa ("Piliocolobus preussi") on "Piliocolobus"-sukuun kuuluva laji. Sitä tavataan ainakin Kamerunissa ja Nigeriassa. Lajin kanta on
vähentynyt viime aikoina pääasiassa metsästyksen vuoksi. Laji on äärimmäisen uhanalainen.


title: Meohang

text: Meohang eli mewahang on tiibetiläis-burmalainen kieli, jota puhuu 4 650 ihmistä Kosin vyöhykkeellä Nepalin itäosassa. Se kuuluu kirantikielten itäiseen haaraan yhdessä muun muassa limbun ja bantawan kanssa. Meohangia kirjoitetaan devanagari-kirjaimistolla.


title: Meohang

text: ISO 639 -standardissa meohang jaetaan kahdeksi kieleksi, itämeohangiksi (kielikoodi "emg") ja länsimeohangiksi ("raf"), joista molemmilla on lisäksi omia murteita.


title: Jäppilän kirkko

text: Jäppilän kirkko on Pieksämäen Jäppilässä sijaitseva puinen pitkäkirkko. Se on arkkitehti Ferdinand Öhmanin suunnittelema ja valmistui vuonna 1872. Kirkko on tornillinen pitkäkirkko, jonka pitkillä sivuilla on leveät poikkivarret. Kirkkosalissa on puinen taitekatto. Yksityiskohdat ja yleinen muotokieli muistuttaa varhaisen uusgoottilaisen kauden muita puukirkkoja.


title: Jäppilän kirkko

text: Kirkon pinta-ala on 425 m ja siellä on istumapaikkoja 550 hengelle.


title: Jäppilän kirkko

text: Kirkon alttaritaulu on vuodelta 1878 ja Fridolf Weurlanderin maalaama "Kristus ristillä". Kirkon 22+4-äänikertaiset pneumaattiset urut ovat Kangasalan urkutehtaan valmistamat vuodelta 1948.


title: Jäppilän kirkko

text: Kirkkoa on remontoitu vuosina 1917, 1927−1928, 1971 ja viimeksi 2013.


title: Ljalovon keramiikka

text: Ljalovon keramiikka (, , ) on Keski-Venäjällä Volgan ja Okan jokien välisellä alueella ollut kivikautisen keramiikan traditio. Sen käyttäjiä olivat subneoliittisia metsästäjä-keräilijöitä, jotka jatkoivat seudulla keraamisten astioiden valmistuksen aloittaneen Ylä-Volgan kulttuurin perinnettä. Nämä ryhmät muodostivat Ljalovon kulttuurin. Myös Ljalovon keramiikka kuuluu kampakeramiikan keskiseen ryhmään ja alkoi noin 5000−4700 eaa., kun Ylä-Volgan keramiikkaa valmistaneet ryhmät muuttivat tyylinsä niin sanotuksi arkaaiseksi Ljalovon keramiikaksi. Ljanovon keramiikkaa pidetään Ylä-Volgan keramiikan seuraajana, sillä se levisi nopeasti samalle ydinalueelle. Kun Ljalovon keramiikan valmistus loppui noin 3600 eaa. mennessä, alkoi Volosovon keraaminen perinne.


title: Ljalovon keramiikka

text: Savimassa oli paikallista savea, johon oli sekoitettu joukkoon hiekkaa ja soraa. Astian muoto muistutti katkaistua kananmunaa, jossa suippo pää muodosti astian pohjan. Pohja saattoi joskus olla myös pyöreä tai tasainen. Pienet astiat muistuttivat kuppeja ja olivat muodoltaan maljamaisia. Pitkät astiat olivat myös suurimpia, korkeudeltaan 50 cm ja halkaisijaltaan 40 cm. Pitkän astian seinämä nousi pohjan jälkeen suoraan ylöspäin tai se taipui suustaan hieman sisällepäin. Astialla ei kuitenkaan ollut profiilia eli seinämän reuna ei tehnyt varsinaisesti mutkia.


title: Ljalovon keramiikka

text: Astiat koristeltiin kauttaaltaan. Se aloitettiin ilmeisesti pohjasta ja valmistuksen edetessä koristeleminen siirtyi ylöspäin astiaa. Viimeiseksi koristeltiin astian suuaukon reuna.


title: Ljalovon keramiikka

text: Koristelun pääelementti oli kulttuurin varhaisvaiheessa pitkä kampaleima, mutta myöhemmin yleistyivät kuoppaleimat, jotka painettiin tuoreeseen saveen tikulla tai muulla esineellä. Myöhemmin astiat oli koristeltu lähes yksinomaan suurilla kuopilla, joita painettiin astian pintaan tiheästi. Koristelu ei silloin muodostanut mitään astiaa kiertäviä vyöhykkeitä lukuun ottamatta kuopattomia vyöhykkeitä, joita jätettiin kuoppaisten alueiden väliin.


title: Ljalovon keramiikka

text: Sahtyšan asuinpaikalta löytyi Ljalovon keramiikkaa, johon oli painettu kampaleimoilla linnin kuvia. Linnut muodostivat oman vyöhykkeen, joka kiersi asian yläreunaa. Samankaltaisia lintuaiheita tunnetaan myös tyypillisen kampakeramiikan astioista Suomessa ja Karjalassa.


title: Ljalovon keramiikka

text: Keramiikka on kehittyneen Ljalovon kulttuurin selkein tunnusmerkki, koska millään muulla traditiolla ei ollut näin voimakasta kuoppakoristelua. Kulttuurin ydinalueen muodosti Volgan ja Okan välinen valuma-alue, mutta sen vaikutukset levisivät myös pohjoiseen ja luoteeseen Karjalaan. Jos tulkitaan, että Karjalan kuoppakeramiikka olisi itse asiassa Ljalovon keramiikkaa, voidaan ajatella se levinneen Itä-Suomeen saakka.


title: Ljalovon keramiikka

text: Volosovon keramiikka korvasi sen ensin Volgan ja Okan alueilla noin 3600 eea. ja muualla se muuntui muiksi keraamisiksi traditioiksi.


title: Elgin

text: Elgin on usean paikan nimi:


title: Ronchamp

text: Ronchamp on kunta Koillis-Ranskassa Haute-Saônen departementissa Franche-Comtén alueella. Kunnan nähtävyys on kappeli Notre Dame du Haut. Arkkitehti Le Corbusierin suunnittelema kappeli valmistui vuonna 1955. Se rakennettiin toisessa maailmansodassa tuhoutuneen kirkon paikalle.


title: Weidendammer Brücke

text: Weidendammer Brücke on Spreejoen ylittävä silta Berliinin keskustassa. Friedrichstrasse kulkee siltaa pitkin. Silta tunnetaan sen kaiteita koristavista valurautaisista Preussin vaakunakotkista.


title: Weidendammer Brücke

text: Paikalla oli alkujaan nostosilta, joka tunnettiin ensin nimellä Dorotheenstädtische Brücke ja sen jälkeen Spandauische Brücke, sillä Berliinistä Spandauhun johtava tie kulki sen yli. Vuonna 1824 paikalle rakennettiin Manner-Euroopan ensimmäinen valuraudasta tehty silta, joka valmistettiin Englannissa ja kuljetettiin Berliiniin. Nykyinen silta valmistui vuosina 1895–1896. Se oli yksi harvoja Berliinin siltoja, jotka säilyivät ehjinä toisen maailmansodan läpi. Berliinin taistelun loppuvaiheessa monet saksalaiset yrittivät paeta puna-armeijan piirittämästä kaupungin keskustasta tämän sillan yli. Eräiden tietojan mukaan natsijohtaja Martin Bormann sai surmansa sillalla tällaisen yrityksen yhteydessä.


title: Weidendammer Brücke

text: Itä-Saksasta vuonna 1976 karkotettu lauluntekijä Wolf Biermann sepitti sillasta ja sen rautakotkista kertovan kuuluisan laulun "Preußischer Ikarus".


title: Magnolia (täsmennyssivu)

text: Magnolia voi tarkoittaa:


title: Magnolia (täsmennyssivu)

text: Paikkoja:


title: Champagney (Haute-Saône)

text: Champagney on kunta itäisessä Ranskassa Haute-Saônen departementissa Franche-Comtén alueella. Kunta sijaitsee hiilikaivosalueella ja hiiltä on louhittu alueella 1700-luvulta saakka. Kaivostyö oli 1700-luvun lopulla raskasta ja huonosti palkattua. Siitä huolimatta vuonna 1789 kunnan asukkaat äänestivät orjuuden lakkauttamisen puolesta, ja he lähettivät äänestyspäätöksensä kuningas Ludvig XVI:lle. Vuonna 1971 kuntaan perustettiin museo "Maison de la Négritude" kunnioittamaan tätä tekoa.


title: Invalidenstrasse

text: Invalidenstrasse on noin kolme kilometriä pitkä katu Berliinin keskustassa Mitten ja Moabitin kaupunginosien alueella, Spreejoen pohjoispuolella. Se sai nimensä Fredrik Suuren vuonna 1748 perustaman Invalidenhaus-nimisen sotainvalidisairaalan mukaan. Katu yhdisti aikoinaan Berliinin kolme tärkeää rautatieasemaa, Pohjoisen aseman, Hampurin aseman ja nykyisen Berliinin päärautatieaseman.


title: Invalidenstrasse

text: Kadun varrella sijaitsevat muun muassa luonnontieteellinen museo Museum für Naturkunde, nykyisin taidemuseona toimiva entinen rautatieasema Hamburger Bahnhof sekä Charitén sairaala. Kylmän sodan aikana Berliinin muuri katkaisi kadun Berliini–Spandau-kanavan ylittävän sillan kohdalla ja kadun läntisin pää jäi Länsi-Berliinin puolelle. Sillalla ollut raja-asema oli yksi ensimmäisistä, jolle ihmisjoukot vyöryivät, kun raja avattiin 9. marraskuuta 1989. Viereisessä Invalidenpark-puistossa on nykyisin tapahtumasta muistuttava suuri suihkukaivomuistomerkki.


title: Montferrand-le-Château

text: Montferrand-le-Château on kunta itäisessä Ranskassa Doubsin departementissa Franche-Comtén alueella. Kunnassa on 1000-luvulta peräisin olevan linnan, Château de Montferrand-le-Château, rauniot. Linna kuului Montferrandin suvulle, joka omisti Doubsissa useita linnoja.


title: Calum Chambers

text: Calum Chambers (s. 20. tammikuuta 1995 Petersfield, Englanti) on englantilainen jalkapalloilija, joka kuuluu Englannin valioliigan Arsenalin miehistöön. Hän on pelipaikaltaan laitapuolustaja.


title: Calum Chambers

text: Chambers siirtyi Arsenaliin heinäkuussa 2014 Southamptonista. Kauden 2016–2017 hän pelasi lainasopimuksella Middlesbrough'ssa ja kauden 2018–2019 hän on lainalla Fulhamissa.


title: Calum Chambers

text: Chambers on pelannut Englannin jalkapallomaajoukkueessa kolme ottelua, ensimmäisen vuonna 2014.


title: Guineanruostegueretsa

text: Guineanruostegueretsa ("Piliocolobus badius") on "Piliocolobus"-sukuun kuuluva laji. Yksilön pituus ilman häntää on 45-67 cm ja hännän pituus on 52-80 cm. Naaras painaa 6,8-9,1 kg ja uros 9,1-12,2 kg. Lajia tavataan läntisessä Afrikassa vanhoissa sademetsissä. Naaras synnyttää yhden poikasen kerrallaan joka toinen vuosi. Naaraan tiineys kestää noin puoli vuotta. Guineanruostegueretsa oleskelee enimmäkseen korkealla puustossa ja laskeutuu harvoin maahan. Se käyttää häntäänsä apuna tasapainoiluun puissa. Laji muodostaa noin 20 yksilön laumoja. Guineanruostegueretsa syö enimmäkseen lehtiä ja jonkin verran myös kasvien versoja, hedelmien raakileita ja siemeniä. Laji on erittäin uhanalainen.


title: Q-dance

text: Q-dance on alankomaalainen yritys joka järjestää raskaamman elektronisen tanssimusiikin tapahtumia. Raskaamman tanssimusiikin päätyylilajeja ovat mm. hardcore, hardstyle, dubstyle, techno ja hardhouse. Tunnetuimpia Q-dance tapahtumia ovat Defqon 1 festival, Q-BASE, Qlimax ja X-Qlusive. Q-dancen järjestämät tapahtumat tunnetaan niiden nimessä esiintyvästä "Q" kirjaimesta. Q-dancen logo perustuu virtanapin kuvakkeeseen joka 120-astetta oikealle käännettäessä muodostaa "Q" kirjaimen.


title: Hamburger Bahnhof

text: Hamburger Bahnhof on Berliinissä sijaitseva entinen rautatieasema, joka toimii nykyisin Nationalgalerien kokoelmien nykytaidetta esittelevänä museona. Museon virallinen nimi on Hamburger Bahnhof – Museum für Gegenwart eli ”nykyhetken museo”. Se sijaitsee Moabitin kaupunginosassa Invalidenstrassen varrella, aivan Berliini–Spandau-kanavan vierellä.


title: Hamburger Bahnhof

text: Arkkitehti Friedrich Neuhausin suunnittelema asemarakennus rakennettiin vuosina 1845–1847, ja se toimi Hampuriin johtavan radan pääteasemana. Se on ainoa nykypäiviin säilynyt Berliinin vanhoista pääteasemista. Junaliikenteen kasvun seurauksena asema kävi pian liian ahtaaksi ja rakennuksen käyttö rautatieasemana lopetettiin jo vuonna 1884. Rakennus oli sen jälkeen 20 vuoden ajan asuin- ja toimistokäytössä, kunnes se muutettiin vuonna 1904 liikenne- ja rakennusmuseoksi. Uudet siipirakennukset valmistuivat vuosina 1909 ja 1916.


title: Hamburger Bahnhof

text: Rakennus vaurioitui toisen maailmansodan pommituksissa vuonna 1943. Se jäi sodan jälkeen täpärästi Länsi-Berliinin puolelle aivan Berliinin muurin tuntumaan ja oli siksi 1980-luvulle saakka käyttämättömänä. Rakennus kunnostettiin vuosina 1984–1987 Berliinin kaupungin 750-vuotisjuhlia varten, ja seuraavana vuonna kaupunki luovutti sen Preussin kulttuuriperinnön säätiön haltuun. Kaupungin yhdistymisen jälkeen rakennus muutettiin taidemuseoksi arkkitehti Josef Paul Kleihuesin suunnitelmien mukaan, ja se avattiin marraskuussa 1996.


title: Hamburger Bahnhof

text: Museon kokoelmien pääosan muodostaa taiteenkeräilijä Erich Marxin yksityiskokoelma, johon kuuluu paljon tunnettujen nykytaiteilijoiden teoksia. Edustettuina ovat muun muassa Joseph Beuys, Robert Rauschenberg, Anselm Kiefer, Thomas Struth, Rachel Whiteread ja Andreas Gursky. Kokoelmia on 2000-luvulla laajennettu ostojen avulla. Maailman suurin yksityinen nykytaiteen kokoelma Friedrich Christian Flick Collection on ollut vuodesta 2004 lähtien museolla pitkäaikaisessa lainassa.


title: Liesle

text: Liesle on kunta itäisessä Ranskassa Doubsin departementissa Franche-Comtén alueella. Kunnan kuuluisin asukas Félix Gaffiot tuli tunnetuksi tekemästään Latina-ranska-sanakirjasta.


title: Arc-et-Senans

text: Arc-et-Senans on kunta itäisessä Ranskassa Doubsin departementissa Franche-Comtén alueella. Kunnan tärkein nähtävyys on Arc-et-Senans’n kuninkaallinen suolatehdas, joka kuuluu Unescon maailmanperintöluetteloon.


title: Märkisches Museum

text: Märkisches Museum on Berliinissä toimiva museo. Se on samanikaisesti sekä Berliinin kaupungin että sitä ympäröivän Brandenburgin alueen historiaa esittelevä museo, jota ylläpitää Berliinin kaupunginmuseon säätiö ("Stiftung Stadtmuseum Berlin"). Museon nimi tarkoittaa ”Markin museota”, mikä viittaa historialliseen "Mark Brandenburgiin" eli Brandenburgin rajakreivikuntaan. Museorakennus sijaitsee Mitten kaupunginosassa Spreejoen etelärannalla.


title: Märkisches Museum

text: Museo perustettiin vuonna 1874 ja se toimi alkuun Berliinin historiallisessa luostarikorttelissa sijaitsevassa Podewilsin palatsissa. Sen nykyinen rakennus valmistui vuosina 1901–1907 Berliinin kaupunginarkkitehti Ludwig Hoffmannin suunnittelemana. Punatiilinen rakennus yhdistelee uusgotiikkaa ja uusrenessanssia, ja sen eri osissa voi nähdä arkkitehtonisia vaikutteita Brandenburgin alueen keskiaikaisista linnoista ja kirkoista. Esimerkiksi aumakattoinen torni muistuttaa Wittstockin piispanlinnan tornia, julkisivun goottilaiset ornamentit ja pääoven vierellä seisova Roland-patsas puolestaan Brandenburg an der Havelin Katariinankirkkoa. Rakennus vaurioitui toisessa maailmansodassa, mutta vauriot korjattiin vuosina 1953–1958. Rakennusta restauroitiin uudelleen 1996–2001.


title: Märkisches Museum

text: Museossa on esillä muun muassa keskiaikaista kirkkotaidetta ja aseita. Yksi esineistä on Brandenburgin portin päällä seisoneen alkuperäisen nelivaljakkopatsaan yhden hevosen pää, joka on ainoa alkuperäisestä veistoksesta säilynyt osa. Museossa on myös Anton von Wernerin ja Edvard Munchin maalauksia. Museorakennus on samalla vuonna 1995 perustetun kaupunginmuseon säätiön päätoimipiste. Säätiön alaisuuteen kuuluu useita museoina toimivia historiallisia rakennuksia Berliinissä.


title: Märkisches Museum

text: Museon takana olevassa Köllnischer Park -puistossa pidetään kaupungin symboleina kahta elävää karhua. Karhulinna rakennettiin 1930-luvulla.


title: Eclipse (huvijahti)

text: M/Y Eclipse on Blohm + Vossin rakentama suuri huvijahti, jonka omistaa venäläinen miljardööri Roman Abramovitš. Laivan ulko- ja sisätilat on suunnitellut Terence Disdale Design. Alus luovutettiin Abramovitšille 9. joulukuuta 2010. Eclipse on maailman toiseksi suurin huvijahti Azzamin ollessa sitä 17,3 metriä pidempi. Laivan hinnaksi on arvioitu 340 miljoonaa euroa. Arviot kuitenkin vaihtelevat, ja joissakin lähteissä hinnaksi mainitaan suurempia summia, jopa 780 miljoonaa euroa.


title: Eclipse (huvijahti)

text: "Eclipse"ssä on kaksi helikopterikenttää, 24 vierashyttiä, kaksi uima-allasta, useita poreammeita ja disco. Laiva on varustettu myös kolmella veneellä ja pienellä sukellusveneellä, joka kykenee sukeltamaan 50 metriin. Laivalla on 70 miehistön jäsentä vastaamassa laivan ohjauksesta sekä vieraiden palvelusta.


title: Eclipse (huvijahti)

text: Turvallisuussyistä laivassa on myös hälytinjärjestelmä. Lehdistön mukaan laivasta löytyy armeijatason ohjussuojaus sekä paparatseilta suojaava, kameroita häiritsevä laserjärjestelmä, mutta sen toiminta on kyseenalaistettu.


title: Eclipse (huvijahti)

text: Laiva on vuokrattavana 1,24 miljoonan euron viikkohintaan SuperYachtsMonaco-yrityksen kautta, mutta "Motor Boat & Yacht Magazine" uskoo, että aluksen listaaminen vuokrattavaksi olisi vain keino välttää verotusta Euroopassa (vuokrattavana olevasta huvijahdista ei tarvitse maksaa kiinteistöveroa).


title: Deutsches Technikmuseum

text: Deutsches Technikmuseum Berlin (DTMB) on Berliinissä toimiva suuri tekniikan museo. Se sijaitsee Kreuzbergin kaupunginosassa Landwehrkanalin eteläpuolella. Museon nimi oli vuoteen 1996 Museum für Verkehr und Technik.


title: Deutsches Technikmuseum

text: Museo perustettiin vuonna 1982. Se toimii pääosin vuonna 1908 rakennetussa rakennusryhmässä, joka liittyi aikoinaan Anhalter Bahnhof -rautatieasemaa ympäröineeseen teollisuusalueeseen. Rakennuskokonaisuus käsittää entisiä veturitalleja, kauppahalleja, kylmävarastoja, myllyjä, työpajoja ja panimon. Museon yhteydessä on puisto, jossa on kaksi tuulimyllyä, vesimylly, panimo ja sepänpaja. Berliinissä oli toiminut 1800-luvun lopulta alkaen useitakin tekniikkaa esitelleitä museoita, mutta pääosa niistä tuhoutui toisessa maailmansodassa, joten Deutsches Technikmuseum perustettiin jatkamaan niiden perintöä.


title: Deutsches Technikmuseum

text: Museossa on näytteillä paljon erilaisia laitteita, kulkuneuvoja ja tehdaskoneita, joista monet ovat edelleen toiminnassa. Museo esittelee havainnollisesti myös monenlaisia tieteellisiä kokeita. Näyttelyesineisiin kuuluvat saksalaisen tietokonesuunnittelun pioneerin Konrad Zusen tietokonemallit ensimmäisestä eli Z1:stä aina Z31:een kaikkine lisälaitteineen. Osa on Zusen myöhemmin museota varten rakentamia kopioita, sillä alkuperäiset tuhoutuivat sodassa. Museon kokoelmissa on myös monia hyvin suuria näyttelyesineitä, kuten yli 40 lentokonetta. Vuonna 2003 valmistui museon uusi päärakennus, jonka sisäänkäynnin katolla on Berliinin ilmasillan ajoilta tuttu Douglas C-47 -kone. Museon yhteydessä toimiva suuri kirjasto avattiin yleisölle vuonna 2002.


title: Barberinin metroasema

text: Barberinin metroasema on Trevin kaupunginosassa, Roomassa, Italiassa sijaitseva metroasema. Se kuuluu linja A:han, joka avattiin vuonna 1980. Asema sijaitsee Piazza Barberinin alla.


title: Soul food

text: Soul food (suom. 'soul-ruoka') on afroamerikkalaisesta ruokakulttuurista käytetty nimitys. Yleisimpiä soul-ruokia ovat hominy, lehmänpapu, uppopaistettu kana, maissintähkät, siansorkat, voimakkaasti maustettu grillattu liha tai kala sekä juustokakku. Yleisimpiä soul-ruoka-aineita ovat maissileipä, kana, sianliha ja laardi, monni, riisi, siirappi, okra, bataatti, vesimeloni ja pavut. Grillaus on suosittu tapa valmistaa ruoka.


title: Soul food

text: Soul food sai nimensä vuonna 1964 mustan kulttuurin esiintulon aikaan suositusta soul-musiikista. Ruokaperinne oli syntynyt jo kauan tätä aiemmin Etelävaltioiden maaseudulla, jonka mustan väestön yksinkertainen ruokakulttuuri perustui mustien orjien vaatimattomaan ruokavalioon 1800-luvun alkupuoliskolla. Ruokakulttuuri levisi etelästä pohjoisiin osavaltioihin mustan väestön muuttoliikkeen myötä.


title: Cinnamon Hearts (kappale)

text: Cinnamon Hearts on ranskalais-suomalaisen Eva & Manu -popduon kappale, joka julkaistiin duon saman nimisen studioalbumin ensimmäisenä singlenä 13. kesäkuuta 2014. Kappaleen ovat säveltäneet ja sanoittaneet Eva Louhivuori sekä Emmanuel Laudic ja sen on tuottanut Tuomo Prättälä. Kappale on oodi ystävyydelle ja sen kauneudelle sekä hyväntuulisudelle.


title: Cinnamon Hearts (kappale)

text: Kappaleen virallinen musiikkivideo julkaistiin duon virallisella YouTube-kanavalla 27. kesäkuuta 2014. Julkaisunsa jälkeen ”Cinnamon Hearts” on noussut parhaimmillaan 47:nneksi soitetuimmaksi radiokappaleeksi.


title: Funkturm

text: Funkturm on Berliinissä sijaitseva radiomastoksi rakennettu torni ja yksi kaupungin maamerkeistä. Teräsristikkotorni on antenneineen 150 metriä korkea ja muistuttaa ulkonäöltään etäisesti Pariisin Eiffel-tornia. Tornissa on näköalatasanne 126 metrin ja näköalaravintola 55 metrin korkeudella. Ilman antennia tornin korkeus on 147 metriä. Teräsrakennelma painaa 400 tonnia ja perustukset 220 tonnia. Funkturm sijaitsee Westendin kaupunginosassa keskustan länsipuolella, lähellä Theodor-Heuss-Platzia.


title: Funkturm

text: Funkturm rakennettiin vuoden 1926 Saksan kolmansien kansainvälisten radiomessujen yhteydessä. Sen suunnitteli Heinrich Straumer. Rakentaminen alkoi marraskuussa 1924 ja torni avattiin 3. syyskuuta 1926. Tornissa on ainutlaatuiset posliiniset perustukset, jotka toimivat eristeinä. Kranaatit tuhosivat yhden tornin päätuista vuoden 1945 Berliinin taistelun yhteydessä, mutta torni pysyi pystyssä. Tornin ympärille rakennettiin 1920-luvulta alkaen Berliinin messualue ja kaupungin radiotalo. Tornin huipulla oli alun perin 3000 watin lampulla varustettu majakka, joka ohjasi Berliiniin saapuvia lentokoneita, mutta se on sittemmin poistettu. Funkturmista lähetettiin vuonna 1929 Saksan ensimmäiset televisiokuvat ja vuonna 1935 maailman ensimmäinen säännöllinen televisiolähetys. Tornista ei enää lähetetä tavallisia televisio- tai radiolähetyksiä, mutta se toimii edelleen muun muassa poliisiradion paikallisena lähettimenä ja matkapuhelinverkon tukiasemana.


title: Funkturm

text: Tornissa on vuodesta 1926 alkaen käynyt noin 17 miljoonaa vierailijaa. Näköalatasanteelle mahtuu kerrallaan enintään 45 ihmistä ja sinne vie vain yksi hissi. Rakennus suojeltiin vuonna 1966.


title: Funkturm

text: Berliiniläiset tuntevat tornin lempinimellä "Langer Lulatsch".


title: Liuskeorneero

text: Liuskeorneero ("Synallaxis brachyura") on orneeroiden heimoon kuuluva varpuslintu.


title: Liuskeorneero

text: Liuskeorneeroa tavataan Perun luoteiskolkasta Ecuadorin, Kolumbian, Panaman, Costa Rican ja Nicaraguan kautta Hondurasiin ulottuvalla alueella. Lajia on kuvattu yleiseksi, ja se on runsastumassa. Se on luokiteltu elinvoimaiseksi.


title: Mustanaamaorneero

text: Mustanaamaorneero ("Synallaxis tithys") on orneeroiden heimoon kuuluva varpuslintu.


title: Mustanaamaorneero

text: Mustanaamaorneeroa tavataan pienellä alueella Ecuadorissa ja Perussa. Lajin populaatioksi arvioidaan 3 500–15 000 yksilöä. Sitä uhkaa elinympäristöjen tuhoutuminen, ja laji luokiteltiin vuonna 2017 vaarantuneeksi. Aiemmin sitä oli pidetty erittäin uhanalaisena, mutta mahdollinen elinympäristö arvioitiin vuonna 2016 aiempaa laajemmaksi.


title: Pitkänokkaorneero

text: Pitkänokkaorneero ("Synallaxis propinqua") on orneeroiden heimoon kuuluva varpuslintu.


title: Pitkänokkaorneero

text: Pitkänokkaorneeroa tavataan Boliviassa, Brasiliassa, Ecuadorissa, Kolumbiassa, Perussa ja Ranskan Guayanassa. Lajia on kuvattu yleiseksi, mutta laikuttaisesti esiintyväksi. Se on luokiteltu elinvoimaiseksi.


title: Roraimanorneero

text: Roraimanorneero ("Synallaxis macconnelli") on orneeroiden heimoon kuuluva varpuslintu.


title: Roraimanorneero

text: Roraimanorneeroa tavataan Brasiliassa, Ranskan Guianassa, Guyanassa, Surinamessa ja Venezuelassa. Lajia on kuvattu melko yleiseksi, ja sen kanta on vakaa. Se on luokiteltu elinvoimaiseksi.


title: Nokipöyhijäorneero

text: Nokipöyhijäorneero ("Synallaxis moesta") on orneeroiden heimoon kuuluva varpuslintu.


title: Nokipöyhijäorneero

text: Nokipöyhijäorneeroa tavataan Kolumbiassa, Ecuadorissa ja Perussa. Lajia uhkaa metsien häviäminen, ja se on luokiteltu silmälläpidettäväksi.


title: Ephraim-palatsi

text: Ephraim-palatsi () on Berliinin Nikolaiviertelin alueella sijaitseva historiallinen rokokootyylinen kaupunkitalo.


title: Ephraim-palatsi

text: Paikalla sijaitsi alkujaan pieni apteekkirakennus, jonka arkkitehti Friedrich Wilhelm Diterichs muutti vuosina 1762–1766 edustavaksi taloksi Preussin hovin jalokivikauppiaana toimineelle juutalaiselle pankkiiri Veitel Heine Ephraimille. Tyylikästä nelikerroksista rakennusta ylistettiin Berliinin kauneimmaksi kadunkulmaukseksi. Julkisivussa on monia koristeellisia yksityiskohtia, kuten filigraanitekniikalla tehdyt kullatut parvekkeenkaiteet, toscanalaistyylisillä kaksoispylväillä tuettu portiikki, suurilla pilastereilla koristeltu pohjakerros sekä hiekkakivestä veistetyillä maljakoilla koristeltu kattobalustradi. Myös sisätilojen salit olivat vastaavasti koristellut. Yhdessä toisen kerroksen huoneessa katto on kopio Andreas Schlüterin Wartenbergin palatsiin tekemästä barokkityylisestä katosta. Talo oli vuoteen 1823 Ephraimin suvun omistuksessa.


title: Ephraim-palatsi

text: Alkuperäinen Ephraim-palatsi purettiin vuonna 1936 uuden Mühlendammin sillan laajennustöiden tieltä, mutta julkisivu säilöttiin Weddingissä sijainneeseen varastoon 3000 palaseen purettuna. Länsi-Berliinin viranomaiset suunnittelivat vuonna 1982 talon uudelleenrakentamista Kreuzbergiin, mutta idea ei toteutunut. Kun koko sodassa tuhoutunutta Nikolaiviertelin aluetta rakennettiin 1980-luvulla kopioksi alkuperäisestä, Länsi-Berliini päätti lähestyvien Berliinin 750-vuotisjuhlien kunniaksi lahjoittaa edelleen varastossa olleet julkisivun palaset Itä-Berliinin kaupungille osana Itä- ja Länsi-Saksan välistä kulttuurivaihtoa, jotta talo voitaisiin pystyttää uudelleen alkuperäiselle paikalleen. Uudelleenrakentaminen tapahtui 1985–1987. Kaikki alkuperäiset osat eivät olleet selvinneet pitkästä varastoinnista, ja osa jouduttiin korvaamaan uusilla. Myös sisäosat rakennettiin kopioksi alkuperäisistä. Rakennus tehtiin muutaman metrin päähän alkuperäisestä sijainnistaan. Ephraim-palatsi on nykyään Berliinin kaupunginmuseon käytössä.


title: Pennantinruostegueretsa

text:
Pennantinruostegueretsa ("Piliocolobus pennantii") on "Piliocolobus"-sukuun kuuluva laji. Sillä on muiden suvun lajien tapaan pieni pää, pyöreä vatsa ja
pitkä selkä. Sen raajat ovat pitkät. Laji muodostaa 12-82 yksilön laumoja. Se hyppää taitavasti suurtenkin puustossa olevien aukkojen yli. Pennantinruostegueretsaa esiintyy joillakin alueilla Keski-Afrikan läntisessä osassa. Naaraan tiineys kestää noin 4-5 kuukautta ja poikasia syntyy yksi kerrallaan. Pennantinruostegueretsa syö lehtiä, kukkia, siemeniä ja hedelmiä. Laji on äärimmäisen uhanalainen.


title: Storm Warren

text: Storm Warren (s. 4. marraskuuta 1988 Monroe, Louisiana) on yhdysvaltalainen koripalloilija, pelipaikaltaan laituri. Hän edusti kaudella 2013–2014 Suomen Korisliigassa pelannutta Namika Lahtea.


title: Storm Warren

text: Warren pelasi yliopistokoripalloa Louisianan osavaltionyliopistossa ennen siirtymistään ammattilaiseksi Eurooppaan. Hän pelasi kauden Alankomaissa ja saapui tämän jälkeen Suomeen, Namika Lahden Korisliigajoukkueeseen. Warren sijoittui Korisliigan runkosarjassa levypallotilaston viidenneksi 8,91 levypallolla ottelua kohden, samoin tehoindeksissä. Torjuntatilastossa Warren sijoittui runkosarjassa toiseksi Mike Morrisonin jälkeen 1,41 torjunnalla ottelua kohden. Namika selviytyi pudotuspeleihin, joiden puolivälierissä se kohtasi lopulta mestaruuden voittaneen Tampereen Pyrinnön. Namika hävisi ottelusarjan voitoin 3–1, ja joukkueen ainoassa voitossa Warren pelasi hyvän ottelun 26 pisteellä ja 15 levypallolla. Seuraavaksi kaudeksi Warren siirtyi Ranskan toiseksi korkeimmalla sarjatasolla pelanneeseen Nantesiin.


title: Piazza Barberini

text: Piazza Barberini on aukio Rooman keskustassa, Italiassa. Aukion keskellä sijaitsee Berninin suunnittelema vuonna 1642 valmistunut Fontana del Tritone -niminen suihkulähde. Piazzan alapuolella sijaitsee Barberinin metroasema.


title: Mikkelin Pitäjänkirkko

text: Mikkelin Pitäjänkirkko (vuoteen 2013 Mikkelin maaseurakunnan kirkko) on Mikkelissä sijaitseva puukirkko. Kirkon on suunnitellut arkkitehti Charles Bassi ja se valmistui 1817. Kirkko on Suomen suurimpia puukirkkoja ja malliltaan kaksoisristikirkko, jonka pohjapiirroksessa on kaksi ristiä päällekkäin. Alttaritaulu on Amélie Lundahlin tekemä jäljennös Pierre Paul Prud'honin maalaamasta taulusta, joka kuvaa Kristusta ristillä.


title: Mikkelin Pitäjänkirkko

text: Kirkko tunnettiin vuoteen 2013 asti Mikkelin maaseurakunnan kirkkona. Maaseurakunnan yhdistyttyä uuteen Mikkelin tuomiokirkkoseurakuntaan kirkko nimettiin Mikkelin Pitäjänkirkoksi.


title: Jaraun Burrows

text: Jaraun Burrows (s. 4. syyskuuta 1985 Nassau) on bahamalainen koripalloilija, pelipaikaltaan iso laitahyökkääjä tai sentteri. Hän edusti kaudella 2013–2014 Suomen Korisliigassa pelannutta Tapiolan Honkaa. Burrows on pelannut myös Bahaman maajoukkueessa.


title: Jaraun Burrows

text: Burrows pelasi yliopistokoripalloa Indiana-Purduessa. Hän on pelannut urallaan Yhdysvalloissa, Slovakiassa, Ruotsissa ja kaksi kautta Sveitsissä. Suomessa hän pelasi kauden 2013–2014 Tapiolan Hongassa. Korisliiga-kaudellaan Burrows oli runkosarjan tarkin kahden pisteen heittojen heittäjä onnistumisprosentin oltua 64,39. Runkosarjan levypallotilastossa hän sijoittui neljänneksi ottelukohtaisella keskiarvollaan 9,6. Lisäksi Burrows voitti runkosarjan tehoindeksitilaston. Honka selviytyi pudotuspeleihin, joissa putosi puolivälierissä.


title: Jaraun Burrows

text: Kesällä 2014 Burrows siirtyi ruotsalaiseen LF Basket Norrbotteniin.


title: Ollaanko tämä kesä näin?

text: ”Ollaanko tämä kesä näin?” on Olavi Uusivirran kappale hänen kuudennelta studioalbumilta, "Ikuiset lapset". Kappale julkaistiin albumin kolmantena singlenä 27. kesäkuuta 2014. Kappaleen on säveltänyt ja sanoittanut Uusivirta itse.


title: Ollaanko tämä kesä näin?

text: Single julkaistiin 300 kappaleen rajoitettuna 7"-vinyylisinglepainoksena, joista jokainen oli artistin itse numeroima. Singlen B-puolena on Uusivirran maaliskuussa 2012 julkaistulle "Elvis istuu oikealla" -albumille äänitetty, mutta vasta helmikuussa 2013 julkaistulle "27 suosikkia" -kokoelmalle sisältynyt ”Minä tahdon ponin” -kappale, joka on myös Uusivirran tekemä.


title: Ollaanko tämä kesä näin?

text: 18. kesäkuuta 2014 Uusivirran Vevo-kanavalla YouTubessa julkaistiin kappaleen musiikkivideo, jonka on ohjannut Mirkka Kallio. ”Ollaanko tämä kesä näin?” on julkaisunsa jälkeen noussut parhaimmillaan 59:nneksi soitetuimmaksi radiokappaleeksi.


title: Rossini (täsmennyssivu)

text: Rossini voi tarkoittaa ainakin seuraavia:


title: Vaasanseudun Kehitys

text: Vaasanseudun Kehitys Oy (VASEK) on Vaasan seudulla sijaitsevien seitsemän kunnan omistama seudullinen kehitysyhtiö. Yhtiön ruotsinkielinen nimi on Vasaregionens Utveckling Ab ja englanninkielinen nimi Vaasa Region Development Company. Yhtiön omistajakunnat ovat Vaasa, Mustasaari, Laihia, Isokyrö, Vöyri, Maalahti ja Korsnäs. Kunnat rahoittavat VASEKin toimintaa 14 eurolla/asukas/vuosi. VASEK kuuluu Seudulliset kehittämisyhtiöt SEKES ry verkostoon.


title: Vaasanseudun Kehitys

text: VASEK perustettiin lokakuussa 2003. Perustamisesta lähtien yhtiön toimitusjohtajana on toiminut Pekka Haapanen ja yhtiö työllistää tällä hetkellä 19 henkilöä. Yhtiöllä on kolme päätehtävää: yritysten koko elinkaaren kattava yritysneuvonta, aluekehitys ja Vaasan seudun markkinointi.


title: Vaasanseudun Kehitys

text:
Aloitteleville yrittäjille VASEK tarjoaa neuvontaa Vaasanseudun Uusyrityskeskus Startian kautta, joka on osa VASEKia. Startia on yksi Suomen 32 uusyrityskeskuksesta ja on Suomen Uusyrityskeskus ry: n jäsen. Startiassa yrittäjiä autetaan oman liiketoiminnan perustamisessa ja sen jatkokehittämisessä.
VASEKin yritysneuvojat tukevat jo toimivien yritysten toiminnan kehittämistä ja kasvua. Yhtiön tarjoama apu koskee muun muassa yritysten tilanteen määrittelyä, koulutusasioita, investointi- ja rahoituskysymyksiä, verkostoitumista, kansainvälistymistä ja seudulle sijoittautumista. VASEK neuvoo myös kun yrityksessä on aika tehdä sukupolven- tai omistajanvaihdos. VASEKin ja Startian tarjoama yritysneuvonta on yrityksille luottamuksellista ja maksutonta.


title: Vaasanseudun Kehitys

text:
Aluekehityksessä keskeisellä sijalla ovat ohjelmat ja hankkeet. Ohjelmista esimerkkejä ovat tällä hetkellä käynnissä oleva Innovatiiviset kaupungit -ohjelma (INKA) tai jo päättyneet ohjelmat Aluekeskusohjelma (AKO) ja Osaamiskeskusohjelma (OSKE). VASEKin aluekehitystehtävät sisältävät näiden ohjelmien ja hankkeiden yhteensovittamista seudulla.
VASEKilla on vuonna 2014 kymmenen hanketta, joissa se toimii toteuttajan roolissa. Jokaisen hankkeen parissa työskentelee projektipäällikkö VASEKin omasta henkilökunnasta. Osa rahoituksesta hankkeisiin tulee Euroopan aluekehitysrahastosta (EAKR) ja Euroopan sosiaalirahastosta (ESR). VASEKin omien hankkeiden lisäksi yhtiö myöntää niin kutsuttua kunnallista vastinrahoitusta muiden organisaatioiden kehityshankkeisiin.


title: Vaasanseudun Kehitys

text:
Vaasan seutua VASEK markkinoi yhteistyössä muiden seudun toimijoiden kanssa. Seudun markkinoinnin kulmakivinä ovat elinkeinoelämä, asuminen ja vapaa-aika, opiskelu ja työskenteleminen, sekä yrittäjyyden tukeminen ja verkostot, joita Vaasan seutu nostaa esille valtakunnallisesti.
Vuosina 2011–2013 VASEK on hallinnoinut hanketta nimeltä Energinen Vaasan seutu. Hankerahat mahdollistivat uuden luomisen nimenomaan seudun markkinoinnin puitteissa, ja rahoitus hyödynnettiin muun muassa kahden Energialähettiläs-markkinointikampanjan suunnitteluun. Laajat ja näkyvät kampanjat toteutettiin yhdessä seudun yritysten kanssa ja kampanjat ovat muun muassa lisänneet tietoisuutta Vaasan seudun energiaklusterista.


title: Vaasanseudun Kehitys

text: VASEKin omistajakunnilla, joilla on asukaslukuunsa suhteutettu määrä osakkeita, on hallituspaikka. Lisäksi hallituksessa on edustettuna seudun teollisuus, pk-sektori ja korkeakoulut. VASEKin hallitus koostuu vuonna 2014–2015 seuraavista henkilöistä:


title: Warcraft: The Beginning

text: Warcraft: The Beginning () on vuonna 2016 ensi-iltansa saanut "Warcraft"-pelisarjaan perustuva elokuva. Tieto elokuvan toteuttamisesta julkistettiin vuonna 2006. Elokuvan ohjaa Duncan Jones ja hän myös käsikirjoittaa sen yhdessä Charles Leavittin kanssa. Päärooleissa ovat Travis Fimmel, Paula Patton, Ben Foster, Dominic Cooper, Toby Kebbell, Ben Schnetzer, Robert Kazinsky ja Daniel Wu.


title: Warcraft: The Beginning

text: Elokuva kuvaa ihmisten ja örkkien ensimmäistä kohtaamista ja esittää tapahtumat kummankin osapuolen näkökulmista. Elokuvan päähenkilöitä ovat Anduin Lothar ja Durotan, ja siinä nähdään myös monia muita pelisarjasta tuttuja hahmoja ja paikkoja.


title: Warcraft: The Beginning

text: Örkkien kotimaailma, Draenor, on tuhoutumaisillaan. Voimakas örkkivelho nimeltä Gul'dan (Daniel Wu) on yhdistänyt örkkiklaanit ja muodostanut niistä Lauman, jonka hän aikoo viedä portaalin kautta maailmaan nimeltä Azeroth. Gul'dan käyttää fel-taikuutta uhratakseen joukon vangittuja draeneita portaalin avaamiseksi ja johtaa ensimmäisen örkkien joukon sen lävitse. Epäilyistään huolimatta, ryhmään liittyy myös Hallasusi-klaanin päällikkö Durotan (Toby Kebbell), mukanaan raskaana oleva puolisonsa Draka (Anna Galvin) sekä paras ystävänsä Orgrim Tuomiovasara (Robert Kazinsky). Drakan synnytys kuitenkin alkaa portaalin läpi kulkemisen aikana. Vauva syntyy kuolemansairaana, mutta Gul'dan uhraa yhden peuran parantaakseen sen felin avulla.


title: Warcraft: The Beginning

text: Seuraavina päivinä örkit tekevät useita hyökkäyksiä Azerothiin. Anduin Lothar (Travis Fimmel), Myrskytuulen kuningaskunnan sotilaskomentaja, päätyy tutkimaan hyökkäyksiä yhdessä maagi Khadgarin (Ben Schnetzer) kanssa, ja he löytävät jälkiä fel-taikuudesta. Khadgar ja Lothar lähtevät Myrskytuulen kuningas Llane Wrynnin (Dominic Cooper) luvalla Karazhaniin pyytämään apua Vartija Medivhiltä (Ben Foster). Karazhanin kirjastossa, mystinen varjo johdattaa Khadgarin kirjan luokse, minkä hän ottaa mukaansa.


title: Warcraft: The Beginning

text: Lothar, Khadgar ja Medivh liittyvät tiedusteluryhmään tutkimaan felin uhreja, mutta joutuvat örkkien hyökkäämiksi. Medivh tappaa suurimman osan örkeistä, mutta Lauman sotapäällikkö Mustakäsi (Clancy Brown) pakenee Durotanin ja Orgrimin kanssa. Khadgarin avulla sotilaat onnistuvat vangitsemaan puoliörkin nimeltä Garona (Paula Patton), jonka kuningas Llane lupaa vapauttaa vastineeksi uskollisuudesta Myrskytuulelle. Garona johdattaa ihmiset örkkien leiriin ja kertoo Gul'danin aikovan tuoda Azerothiin loputkin Lauman örkeistä. Sillä välin, Durotan ymmärtää fel-taikuuden aiheuttaneen Draenorin tuhoutumisen ja että Azeroth kokee saman kohtalon, jos Gul'dania ei pysäytetä. Orgrimin vastusteluista huolimatta Durotan järjestää salaisen tapaamisen kuningas Llanen kanssa tarjotakseen ihmisille Hallasusi-klaanin tuen Gul'danin pysäytämisessä. Khadgar saa selville, ettei Gul'dan onnistunut avaamaan portaalia yksin, vaan sai apua joltakulta Azerothissa. Medivh saa tietää Khadgarin salaisista tutkimuksista ja polttaa tämän muistiinpanot.


title: Warcraft: The Beginning

text: Hallasuden örkkien ja Myrskytuulen ritarien välisen tapaamisen aikana, Mustakäden joukot tekevät yllätyshyökkäyksen. Ihmisten vetäytyessä, Medivh luo taikuudellaan muurin suojaamaan näitä, mutta Lotharin poika, Callan (Burkely Duffield), jää muurin toiselle puolelle ja Mustakäsi surmaa hänet. Garona ja Khadgar vievät heikentyneen Medivhin Karazhaniin toipumaan. Mutta huomattuaan Medivhin silmissä vihreän hohteen, Khadgar huomaa Medivhin altistuneen felille ja palaa entiseen kotiinsa Dalaraniin pyytämään Kirin Torin maagien apua. Nämä vievät Khadgarin puhumaan Alodille (Glenn Close), Karazhanissa aiemmin näyttäytyneen varjon sekä Vartijoiden edeltäjän, kanssa. Alodi vahvistaa felin korruptoineen Medivhin ja antaa Khadgarille tietoa tämän parantamiseksi. Örkkien leirissä Mustakäsi on aloittanut Hallasuden jäsenien joukkomurhan. Orgrim auttaa Drakan pakoon ja Draka jättää vauvansa, jolle Durotan antoi nimen Go'el, korissa jokeen ajelehtimaan, ennen kuin joutuu tapetuksi. Durotan haastaa Gul'danin örkkien perinteiseen kuolemanotteluun, mak'goraan, Lauman johtajuudesta. Gul'dan kuitenkin rikkoo sääntöjä imemällä Durotanilta tämän elinvoiman. Tämän vuoksi Lauman örkit alkavat halveksia häntä, mutta Gul'dan tappaa osan heistä fel-taikuudellaan pakottaakseen loput tottelemaan ja käyttää sitä myös tehdäkseen Mustakädestä ja muista örkeistä vahvempia. Sillä välin puolidemoniseen tilaan ajautunut Medivh avaa portaalin Draenoriin ja Gul'dan uhraa vangittuja ihmisiä päästääkseen loput Laumasta Azerothiin.


title: Warcraft: The Beginning

text: Llane johtaa ihmisten joukot leiriin vapauttamaan vangit, samalla kun Lothar ja Khadgar taistelevat Medivhiä ja tämän herättämää golemia vastaan. Lotharin romahdutettua golemin Medivhin päälle ja Khadgarin puhdistettua hänet, haavoittunut Medivh ohjaa avaamansa portaalin Myrskytuuleen, jotta pelastetut vangit saataisiin turvaan. Mutta Medivhin kuoltua portaali sulkeutuu, jolloin Llane ja Garona jäävät jälkeen. Llane käskee salaa Garonaa tappamaan hänet, jotta tämä saisi takaisin kunniansa Lauman silmissä ja mahdollistaisi jonain päivänä rauhan ihmisten ja örkkien välillä. Vastentahtoinen Garona tekee tämän ja saa Gul'danin luottamuksen. Saavuttuaan paikalle Lothar saa tietää mitä Garona oli tehnyt ja Mustakäsi haastaa hänet mak'goraan. Lothar voittaa taistelun nopeasti ja perinteitään kunnioittavat örkit antavat hänen viedä Llanen ruumiin pois, Gul'danin vastusteluista huolimatta. Orgrim ottaa talteen toisen Durotanin torahampaista antaakseen sen jonain päivänä Go'elille. Llanen hautajaisissa, Lothar sekä kuningatar Taria Wrynn (Ruth Negga) muodostavat Liittouman yhdessä muiden ihmiskansojen sekä korkeahaltioiden ja kääpiöiden kanssa. Toisaalla, Go'el ajelehtii paikkaan, josta eräs ihminen löytää hänet.


title: Warcraft: The Beginning

text: Elokuvan oli tarkoitus olla Sam Raimin ohjaama. Raimi kuitenkin vetäytyi myöhemmin hankkeesta. Duncan Jones nimitettiin uudeksi ohjaajaksi tammikuussa 2013. Elokuvan tarina perustuu ensimmäisen "Warcraft"-pelin aikaan, esittäen ihmisten ja örkkien ensitapaamisen Myrskytuulen () joukkojen komentaja Anduin Lotharin sekä Hallasusi-klaanin () päällikkö Durotanin näkökulmasta. Alun perin elokuvan ensi-illaksi kaavailtiin 18. joulukuuta 2015. Mutta elokuvan "" ensi-ilta asetettiin samalle päivämäärälle, joten "Warcraft"-elokuvan uudeksi ensi-illaksi valittiin 11. maaliskuuta 2016.


title: Warcraft: The Beginning

text: Lokakuussa 2013 vahvistettiin, että elokuvan päänäyttelijöihin tulee kuulumaan "Viikingit"-televisiosarjan tähti, Travis Fimmel. Marraskuun BlizzConissa näytettiin konseptikuvia siitä, miltä Myrskytuuli, Rauta-ahjo (), Dalaran ja Draenor elokuvassa näyttäisivät. Samana vuonna joulukuussa paljastettiin, että elokuvan näyttelijäkaartiin kuuluvat Fimmelin lisäksi Ben Foster, Paula Patton, Toby Kebbell, Robert Kazinsky, Dominic Cooper, Daniel Wu ja Clancy Brown.


title: Warcraft: The Beginning

text: Elokuvan kuvaukset alkoivat vuoden 2014 alussa ja kestivät 123 päivää. Maaliskuussa ilmoitettiin Burkely Duffieldin liittyvän näyttelijäkaartiin. Pian kuvausten päättymisen jälkeen Ben Foster paljasti roolihahmonsa elokuvassa olevan itse Medivh, riivauksen alla ollut Vartija. Heinäkuussa 2014 San Diego Comic-Con International -tapahtumassa näytettiin teaser, jossa tuntematon ihminen taisteli tuntematonta örkkiä vastaan. Tapahtumassa näytettiin myös konseptikuva Synkästä portaalista ().


title: Warcraft: The Beginning

text: Lokakuussa 2014 ilmoitettiin, että elokuvan musiikin sävellyksestä vastaa Ramin Djawadi. Marraskuussa BlizzConissa paljastettiin lisää tietoa näyttelijöiden rooleista. Travis Fimmel vahvistettiin Anduin Lotharin näyttelijäksi ja Toby Kebbell Durotanin näyttelijäksi. Muista aiemmin paljastetuista Paula Patton näyttelee Garonaa, Dominic Cooper Myrskytuulen kuningasta Llane Wrynniä, Robert Kazinsky Orgrim Tuomiovasaraa (), Daniel Wu örkkejä johtavaa manaajavelho Gul'dania ja Clancy Brown tämän sotapäällikköä Mustakättä (). Lisäksi paljastettiin kaksi uutta näyttelijää: Ben Schnetzer, joka näyttelee Khadgaria, Medivhin oppipoikaa, sekä Ruth Negga, joka näyttelee kuningatar Tariaa, kuningas Llanen puolisoa.


title: Warcraft: The Beginning

text: Huhtikuussa 2015 Universal Studios siirsi useiden kahden seuraavan vuoden aikana ilmestyvien ensi-iltoja. "Warcraftin" uudeksi ensi-illaksi ilmoitettiin 10. kesäkuuta 2016. Marraskuun 2015 alussa ilmoitettiin, että Amerikan ulkopuolella elokuva julkaistaan nimellä "Warcraft: The Beginning". 6. marraskuuta julkaistiin elokuvan ensimmäinen virallinen traileri.


title: Zhou Yongkang

text: Zhou Yongkang on kiinalainen poliitikko, sekä entinen kommunistisen puolueen politbyroon pysyväiskomitean jäsen ja maan ylin turvallisuusjohtaja. Hän jäi eläkkeelle vuonna 2012. Viranomaiset kertoivat heinäkuussa 2014 aloittaneensa tutkimaan syytöksiä Zhoun epäillystä vakavasta puoluekurin rikkomisesta, jolla viitataan yleensä korruptioon.


title: Zhou Yongkang

text: Yongkang syntyi Wuxin kaupungissa Jiangsun maakunnassa Itä-Kiinassa vuonna 1942. Hän liittyi kommunistipuolueeseen vuonna 1962 ja valmistui Pekingin petrooli-instituuttista vuonna 1966 erikoistuen maaöljyn geofysiseen kartoitukseen ja etsintään. Seuraavien 32 vuoden ajan Yongkang työskenteli Kiinan öljyteollisuudessa nousten lopulta China National Petroleum Corporationin johtoon vuonna 1998. Vuosina 1999-2002 hän toimi puoluesihteerinä Sichuanin maakunnassa. Sichuanissa hänet on liitetty paikalliseen liikemies Liu Haniin, joka teloitettiin helmikuussa 2015 "mafiatyylisten" rikosten ja murhien järjestämisestä.


title: Zhou Yongkang

text: Vuonna 2002 Yongkang nimitettiin politbyroohon ja myöhemmin samana vuonna hänestä tuli julkisen turvallisuuden ministeri. Vuonna 2007 hänet ylennettiin keskuskomitean politbyroon pysyvän komitean jäseneksi. Pysyvä komitea on Kiinan ylin päätöksiä tekevä elin. Virkakaudellaan hän toimi muun muassa Tiibetin ja Xinjiangin levottomuuksien hallinnassa. Yongkangilla oli läheiset yhteydet Bo Xilain kanssa, joka sittemmin pidätettiin. Xilai joutui oikeuteen ja oikeudenkäynnin aikana elokuussa 2013 hän kertoi menettelystään tapauksessa, jossa poliisijohtaja Wang Lijun loikkasi Yhdysvaltojen konsulaattiin. Xilai kertoi saaneensa ohjeistuksen poliittisten ja lakiasioiden komissiolta, jonka johdossa Yongkang tuolloin toimi.


title: Zhou Yongkang

text: Yongkang pidätettiin ja erotettiin puolueesta joulukuussa 2014 kommunistisen puolueen suorittamien tutkimusten jälkeen puoluekurin rikkomisen takia. Termiä on yleensä käytetty korruptioepäilyistä. Sittemmin syytteet tarkentuivat koskemaan epäilyjä lahjuksista, vallan väärinkäytöstä ja valtionsalaisuuksien vuotamisesta.


title: Zhou Yongkang

text: Zhou Yongkang on ollut naimisissa kaksi kertaa. Zhou Bin, Yongkangin poika hänen ensimmäisen vaimonsa kautta, on tunnettu öljy- ja kaasuteollisuuden saralla. Zhou Bin pidätettiin vuonna 2013 korruptioepäilyjen takia.


title: Mark Mallon

text: Mark Mallon (s. 15. maaliskuuta 1967 Helsinki) on suomalais-saksalainen runoilija ja kulttuurilehti "Särön" päätoimittaja. Mallon asuu Tuusulassa ja Berliinissä.


title: Alex Wesby

text: Alex Wesby (s. 7. toukokuuta 1980 Philadelphia, Pennsylvania) on yhdysvaltalainen koripalloilija, pelipaikaltaan laituri. Hän on pelannut urallaan yhteensä kolme kautta Suomen pääsarjassa.


title: Alex Wesby

text: Templen yliopiston joukkueessa vuosina 1999–2003 pelannutta Wesbyä ei varattu . Hän siirtyi ammattilaiseksi Eurooppaan ja pelasi Ranskassa, Ruotsissa, Kyproksella, Alankomaissa ja Suomessa, jossa hän saavutti kahdesti SM-hopeaa ja yhden cup-hopean. Kesällä 2014 Wesby siirtyi jälleen Ruotsin pääsarjaan. Heinäkuussa 2016 hän palasi kaksivuotisella sopimuksella Itävaltaan.


title: Alex Wesby

text: Lähde:


title: Loirinuotiolla

text: Loirinuotiolla on syksyllä 2014 Inarijärvellä erähotelli Lapinleu’ussa kuvattu 10-osainen keskusteluohjelma, jossa Vesa-Matti Loiri kutsuu henkilökohtaisesti ystäviään ja työtovereitaan luokseen vieraiksi. Ohjelman esittäminen alkoi Nelosella 4. tammikuuta 2015. Ohjelmaa esitettiin Nelosella sunnuntai-iltaisin kello 20.00.


title: Loirinuotiolla

text: Jokaisessa jaksossa nähdään kaksi–kolme vierasta. Ohjelmassa vieraina olivat muun muassa Sauli Niinistö, Teemu Selänne, Jari Litmanen, Ville Haapasalo, Robin, Lenita Airisto sekä Aku Hirviniemi.


title: Riko minut

text: "Riko minut" on ensimmäinen single Anna Puun toiselta, "Sahara"-nimiseltä studioalbumilta. Kappale sai ensisoittonsa radiossa YleX-kanavalla 16. huhtikuuta 2010, ja se julkaistiin myyntiin seuraavana päivänä. Kappaleen musiikkivideo julkaistiin 28. syyskuuta 2010 Puun Vevo-kanavalla YouTubessa.


title: Riko minut

text: Kappaleen ovat säveltäneet Knipi ja Lasse Kurki, ja sen on sanoittanut Mariska. Puu on osallistunut myös itse kappaleen tekemiseen. Puun mukaan kappale kertoo parisuhteen päättymisestä "valoisassa mielessä".


title: Riko minut

text: "Riko minut" sijoittui korkeimmillaan latauslistan 27:nneksi ja oli parhaimmillaan radioiden kuudenneksi soitetuin kappale.


title: Riko minut

text: Kriitikoilta kappale sai vaihtelevan vastaanoton. Staran kriikko sanoi kappaleen oleva "tyylikäs radioraita", mutta odotti levyn esikoissingleltä jotain suurempaa. Rumban kriitikko sanoi kappaleen olevan albumin huonoimpia kappaleita. Soundin arvostelussa kappaletta kuvailtiin viiltävän haikeaksi.


title: Moottorilaiva

text:
Moottorilaiva tai moottorialus tarkoittaa laivaa, jossa on polttomoottori. Yleisin laivoissa käytetty polttomoottori on dieselmoottori, mutta myös muita polttoaineita, kuten dieselöljyä, polttoöljyä tai maakaasua käytetään.
Moottorilaivojen nimien edessä käytetään yleensä lyhenteitä MS, M/S, jotka tulee englannin sanoista "motor ship", tai MV, M/V, jotka tulevat englannin sanoista "motor vessel".
Moottorilaivojen kehityksen alkuvaiheina polttomoottorilaivoja käytettiin ensin sisävesiliikenteessä. Ensimmäisen avomerellä kulkevan moottorilaivan "M/S Selandian"' rakennutti Tanskan "Det Østasiatiske Kompagni" Kööpenhaminan "Burmeister & Wain" telakalla vuonna 1912. Laivassa oli kaksi nelitahtista dieselmoottoria, joissa kummassakin oli 920kW. Näillä alus pystyi saavuttamaan 12 solmun (22,2km/h) nopeuden.


title: Moottorilaiva

text: Höyrylaivat olivat yleisimpiä laivatyyppejä toisen maailmansodan loppuun asti, mutta moottorilavoista tuli yleisimpiä 1950-luvusta lähtien, sillä ne ovat hyötysuhteeltaan parempia, polttomoottori vaati pienemmän tilan ja materiaalit olivat halvempia.


title: Moottorilaiva

text: 2000-luvulta lähtien 97% laivoista on moottorilavoja, ja suurimmat laivojen polttomoottorit tuottavat jopa 81MW tehoa 14 sylinterillä. Suurimmat laivojen polttomoottorit ovat MAN 14 K 98 MC-C ja Wärtsilä 14 RTflex 96C-B.


title: Moottorilaiva

text: Moottorilaivojen katsotaan olevan suhteellisen ympäristöystävällisiä, sillä kulutetun polttoaineen suhde kuljetetun tavaran määrään on parempi kuin muissa kulkuneuvoissa, etenkin lentokoneissa.


title: Moottorilaiva

text: Päästöjä kuitenkin kertyy laivojen suuren koon takia, ja laivoissa usein käytetään maaliikennettä heikkolaatuisempaa polttoainetta, jolloin myös päästöt ovat korkeammat. Päästöihin vaikuttavat myös savukaasujen puhdistustekniikoiden heikkous tai olemattomuus. Tämän takia esimerkiksi nestekaasutoimisia polttomoottoreita kehitetään laivoihin, sillä kansainväliset säädökset asettavat yhä tiukempia päästövaatimuksia laivoille.


title: Ystäväni Martereau

text: Ystäväni Martereau () on Nathalie Sarrauten vuonna 1953 ilmestynyt romaani. Teos on ilmestynyt suomeksi vuonna 1988 Otavan kirjastossa Inkeri Tuomikosken suomennoksena.


title: Planetaario (romaani)

text: Planetaario () on Nathalie Sarrauten vuonna 1959 ilmestynyt romaani. Teos on ilmestynyt suomeksi vuonna 1965 Kariston julkaisemana Kyllikki Clémentin suomennoksena.


title: Suru on kunniavieras

text: ”Suru on kunniavieras” on kappale Jenni Vartiaisen kolmannelta, "Terra"-nimiseltä studioalbumilta. Se julkaistiin albumin kolmantena singlenä tammikuussa 2014. Kappaleen ovat säveltäneet Vartiainen ja Jukka Immonen, ja se on sanoittanut Mariska.


title: Suru on kunniavieras

text: ”Suru on kunniavieras” oli albumin edellisten singlejen tavoin menestyksekäs. Se nousi heti albumin ilmestyttyä latauslistan 30:nneksi, ja parhaimmillaan kappale oli listan kolmantena. Kappale nousi myös radioiden soitetuimmaksi kappaleeksi (11/2014).


title: Suru on kunniavieras

text: Kriitikoiden vastaanotto kappaleelle oli pääosin myönteinen; kappaletta pidettiin yhtenä albumin parhaimmista. Soundin kriitikko sanoi Mariskan tehneen kenties uransa parhaan sanoituksen.


title: Suru on kunniavieras

text: ”Suru on kunniavieras” sisältyy 4. lokakuuta 2013 julkaistulle "Terra"-albumille. Kappale lähetettiin radiokanaville albumin kolmantena singlenä tammikuussa 2014; erillistä kaupallista singlejulkaistua kappaleesta ei tehty.


title: Suru on kunniavieras

text: Kappaletta käytettiin maaliskuussa 2014 alkaneen "Mustat lesket" -draamasarjan ennakkomainoksissa ja trailereissa. Nelosen internetsivuilla julkaistiin 16. tammikuuta 2014 musiikkivideo, jossa kappaleen varsinaiseen musiikkivideoon on yhdistetty otteita televisiosarjasta. Lauri Laukkasen ohjaama musiikkivideo kuvattiin joulukuussa 2013, ja sillä esiintyy Vartiaisen lisäksi tanssiryhmä Fe'Fellas. Virallinen musiikkivideo julkaistiin Warner Music Finlandin ylläpitämällä YouTube-kanavalla 6. helmikuuta 2014.


title: Isku rajalle (2011)

text: Isku rajalle () on vuonna 2011 ensi-iltansa saanut Richard Holmin ohjaama ruotsalainen sotaelokuva.


title: Isku rajalle (2011)

text: Vuonna 1942 Ruotsin Värländissa, joka sijaitsee Saksan miehittämän Norjan rajalla, sijaitsevalta vartioasemalta lähtee kaksi sotilasta tarkkailemaan natsien toimintaa. Natsit kuitenkin huomaavat ruotsalaiset, ja tappavat toisen heistä ja ottavat toisen vangiksi kuulusteluja varten. Vangiksi jäänyt sotilas paljastuu luutnantti Aron Stenströmin (André Sjöberg) veljeksi Sveniksi (Martin Wallström). Aron Stenström kokoaa pienen iskujoukon, jossa mukana on mm. suomalainen talvisodan veteraani, korpisoturi Wille Järvinen (Antti Reini), ja he lähtevät pelastamaan Sveniä. Ruotsalainen eversti kuulee operaatiosta, ja lähettää sotilaita tappamaan kadonneet ruotsalaiset ja heitä pelastamaan lähteneet miehet peitelläkseen tapahtunutta virhettä. Ruotsalaisilla sotilailla on nyt vastassaan natsien lisäksi myös maanmiehensä.


title: R-show

text: R-show oli Yleisradion ajankohtaisviihteeseen keskittynyt radio-ohjelma, jota alettiin lähettää vuonna 1973. Sen vetäjänä toimi Teiniliiton puheenjohtajana muutamaa vuotta aiemmin toiminut Rauna-Riitta Lahtela ja sketsejä siihen kirjoittivat Seppo Ahti ja Ilkka Kylävaara. Viihdepäällikkö Tapio Lipposen alaisuudessa tehty ohjelma tuli kuuluisaksi radikaalista vasemmistolaisuudestaan ja arkojen aiheiden, kuten homoseksuaalisuuden ja kristinuskon käsittelystä, minkä takia se joutui usein Yleisradion ohjelmaneuvoston asialistalle.


title: Käyrä korkealla

text: Käyrä korkealla oli Yleisradion 1970-luvun puolivälissä lähetetty radio-ohjelmasarja, "talouselämän sävelradio", jota toimittivat Esko Seppänen ja Max Rand toimittaja Reijo Rajamäen idean pohjalta. Seppänen ja Rand olivat molemmat Suomen Kommunistisen Puolueen jäseniä, ja keskiviikkoisin lähetetty ohjelma tulikin kuuluisaksi kritisoimalla päivän hittikappaleiden lomassa voimakkaasti Suomen talouselämää, erityisesti suuryritysten rikkaita omistajasukuja, ja toisaalta esittämällä kritiikittömiä kuvauksia Neuvostoliitosta, jonka talousoloihin Seppänen ja Rand kävivät tutustumassa haastattelumatkoillaan.


title: Käyrä korkealla

text: Myöhempien vuosikymmenien sijoitusguru Kim Lindström sanoo kirjassaan "Puoli vuosisataa pörssin sisäpiirissä" (Talentum 2013) arvostavansa Seppäsen silloista työtä suomalaisten pankkien ja pörssiyritysten johtajien keskinäisten suhteiden ja yritysten monimutkaisten omistajuuskuvioiden paljastamiseksi.


title: Pyhän Pietarin kirkko (Laitila)

text: Pyhän Pietarin kirkko on Laitilan Untamalan kylässä sijaitseva puukirkko, joka on rakennettu 1785. Paikalla ollut edellinen kirkko oli palanut vuonna 1782. Pyhän Pietarin kirkkoa on korjattu vuosina 1870 ja 1912, vuonna 1924 rakennettiin nykyiset sakaristo ja torni. Se on osa Untamalan raittikylää, joka kuuluu Museoviraston määrittelemiin valtakunnallisesti merkittäviin rakennetuihin kulttuuriympäristöihin.


title: Pyhän Pietarin kirkko (Laitila)

text: Pyhän Pietarin kirkon paikalla oli kirkko ilmeisesti jo viimeistään 1200-luvulla, jolta ajalta on peräisin kirkkomaalla sijaitseva Kalevanpojan viikatteentikku. Sitä pidetään Suomen vanhimpana kristillisenä hautamuistomerkkinä.


title: Jakub Nakládal

text: Jakub Nakládal (s. 30. joulukuuta 1987 Hradec Králové, Tšekkoslovakia) on tšekkiläinen jääkiekkopuolustaja, joka pelaa KHL-joukkue Lokomotiv Jaroslavlissa. Eliteprospects.com -sivuston Ulf Anderssonin mukaan hän on puolustava puolustaja, jonka vahvuuksiin kuuluu oman maalin suojeleminen, alivoimapelaaminen ja laukaus. Nakládal laukoo oikealta. Hän on aiemmin pelannut myös 30 NHL-ottelua sekä kiekkoillut myös Suomessa.


title: Jakub Nakládal

text: Nakládal on HC Hradec Královén kasvatti. Hän pelasi juniorina sittemmin myös BK Mladá Boleslavissa, josta Nakládal siirtyi 14-vuotiaana HC Pardubiceen kaudeksi 2002–2003. Hän oli joukkueen A-nuorten tehokkain puolustaja kausina 2004–2005 ja 2006–2007. Ensimmäisenä mainitula kaudella Nakládal voitti myös Pardubicen sisäisen tehotilaston lukemalla +17. Jälkimmäisenä mainitulla kaudella hän debytoi myös miesten peleissä. Nakládal pelasi yhden Extraliga-ottelun sekä 12 ottelua lainalla 1. česká hokejová ligan HC Berounští Medvědissä. Kaudella 2007–2008 hän pelasi Pardubicen Extraliga-joukkueessa 14 runkosarjaottelua tehopistein 1+2=3 sekä 11 ottelua lainalla sarjatasoa alempana HC Vrchlabíssa.


title: Jakub Nakládal

text: Ensimmäisellä kokonaisella Extraliga-kaudellaan 2008–2009 Nakládal teki 44 runkosarjaottelussa tehot 2+7=9. Hän pelasi loppukaudella myös lainalla 1. ligan HC Chrudimissa. Kaudella 2009–2010 Nakládal teki Extraligan yhden kauden piste-ennätyksensä tehoilla 6+9=15. Hänellä oli koko kevään 2010 pudotuspelien paras teholukema (+11). Nakládal voitti kauden päätteeksi Tšekin-mestaruuden ja hänet palkittiin Extraligan parhaana puolustajana. Kesken kauden 2011–2012, lokakuussa 2011 Nakládal siirtyi KHL-joukkue Salavat Julajev Ufaan. Kauden päätteeksi, toukokuussa 2012 hänet kaupattiin Spartak Moskovaan vaihdossa Ivan Barankaan. Kesken kauden 2012–2013, vuodenvaihteessa Nakládal kaupattiin sieltä kotimaansa KHL-joukkue Lev Prahaan. Kaudella 2013–2014 hän eteni joukkueen kanssa aina Gagarin Cup -finaaleihin saakka, jotka vei kuitenkin Metallurg Magnitogorsk seitsemännessä ottelussa voitoin 4–3.